hotchpotch/miracl-hf-unified huggingface dataset:
ভ্রাম্যমাণ গ্রন্থাগার
ভ্রাম্যমাণ গ্রন্থাগার হলো এমন কোন বাহন (সাধারণত বাস) যা গ্রন্থাগার হিসেবে ব্যবহৃত হয়। বাহনগুলো বিশেষভাবে প্রস্তুত করা বইয়ের তাক থাকে, যাতে কোন স্থানে যানটি দাঁড়ালে সেখানকার বাসিন্দারা সহজেই তাঁদের পছন্দের বইগুলিকে খুঁজে নিতে পারেন। ভ্রাম্যমাণ গ্রন্থাগারের মাধ্যমে গ্রামে কিংবা শহরের বিভিন্ন স্থানে গ্রন্থাগারের সেবা পৌঁছানো হয়। এই গ্রন্থাগারের মাধ্যমে সেই সমস্ত মানুষদের সেবা পৌছোন যায়, যারা শারীরিক ভাবে অক্ষম হওয়ার কারণে গ্রন্থাগারে পৌছতে পারেন না। এই সমস্ত গ্রন্থাগারে সাধারণতঃ কম্পিউটার ও আনুষঙ্গিক যন্ত্রপাতির মাধ্যমে ই-বই বা অডিও বই বিতরণ করা হয়ে থাকে।
খ্রিস্টীয় দশম শতাব্দীতে ইরানে সাহিব ইসমাইল ইবনে আব্বাদ (৯৩৬ খ্রিস্টাব্দ/ ৩২৬ হিজরী-৯৯৫ খ্রিস্টাব্দ/ ৩৮৫ হিজরী) নামক ব্যক্তির কথা ইতিহাসে পাওয়া যায়। তিনি অধ্যয়নপ্রিয় মানুষ ছিলেন। কোথাও সফরে বের হলে সাথে উট ও ঘোড়ায় কিতাব সাজিয়ে গ্রন্থাগার বানিয়ে তারপর বের হতেন। কখনো কখনো এর সংখ্যা দাঁড়াতো ৩০ উট কখনো ৪০ উট। নিজে ভ্রমণকালে অধ্যয়ন করতেন। তার ছাত্ররাও বিভিন্ন সময় এই পাঠাগার থেকে উপকৃত হতো। কেউ কেউ তাকে ভ্রাম্যমাণ গ্রন্থাগারের আবিষ্কারক বলেছেন।
১৮৫৭ খ্রিষ্টাব্দে দ্য ব্রিটিশ ওয়ার্কম্যান পত্রিকায় প্রকাশিত হয় যে, ইংল্যান্ডের কুম্ব্রিয়া অঞ্চলের আটটি গ্রামে একটি ভ্রাম্যমাণ গ্রন্থাগার ক্রিয়াশীল অবস্থায় রয়েছে। জর্জ মুর নামক একজন সমাজসেবী ব্যবসায়ী ভালো ভালো সাহিত্যকর্মকে গ্রামীণ জনগণের মধ্যে ছড়িয়ে দেওয়ার উদ্দেশ্যে এই প্রকল্পের সৃষ্টি করেন। ১৮৫৮ খ্রিষ্টাব্দে ওয়ারিংটন প্যারাম্বুলেটিং লাইব্রেরী ইংল্যান্ডের অপর একটি প্রাচীন ভ্রাম্যমাণ গ্রন্থাগারের উদহারণ। ওয়ারিংটন মেকানিক'স ইনস্টিটিউট দ্বারা পরিচালিত ঘোড়ায় টানা এই ভ্রাম্যমাণ গ্রন্থাগারের মাধ্যমে স্থানীয় উৎসাহী মানুষদের বই ধার দেওয়া হত।
১৯০৪ খ্রিষ্টাব্দে মার্কিন যুক্তরাষ্ট্রে সাউথ ক্যারোলিনয় পিপল'স ফ্রী লাইব্রেরী অফ চেষ্টার কাউন্টি নামক খচ্চর বাহিত একটি ভ্রাম্যমাণ গ্রন্থাগার স্থাপিত হয়। মেরী লেমিষ্ট টিটকম্ব (১৮৫৭-১৯৩২) নামক ওয়াশিংটন কাউন্টি ফ্রি লাইব্রেরীর এক গ্রন্থাগারিক যখন উপলব্ধি করেন যে তাঁর গ্রন্থাগারের বইগুলি এলাকার সমস্ত মানুষের কাছে পৌছতে ব্যর্থ হচ্ছে, তিনি ১৯০৫ খ্রিষ্টাব্দে ভ্রাম্যমাণ গ্রন্থাগার চালু করে প্রত্যন্ত এলাকার মানুষদের নিকট বই পৌঁছে দেওয়ার ব্যবস্থা করেন। ১৯২০ খ্রিষ্টাব্দ থেকে সারাহ বায়ার্ড আস্কিউ নামক এক প্রখ্যাত মার্কিন গ্রন্থাগারিক তাঁর ফোর্ড মডেল টি গাড়ীতে করে নিউ জার্সির গ্রামীণ এলাকাতে বই পৌঁছে দেওয়ার ব্যবস্থা করতেন। 
বাংলাদেশে ভ্রাম্যমান লাইব্রেরির প্রচলন বেশ পুরনো। ১৯৬৩ সালে কিশোরগঞ্জ পাবলিক লাইব্রেরি ভ্রাম্যমাণ পাঠাগার চালু করে। তবে বিশ্ব সাহিত্য কেন্দ্রের ভ্রাম্যমাণ গ্রন্থাগারের কার্যক্রম শুরুর হয় ১৭ ডিসেম্বর, ১৯৯৯ সালে। প্রথম দিকে কার্যক্রমটি ঢাকায় আরম্ভ হলেও আজ তা বাংলাদেশের অধিকাংশ জেলায় বিস্তৃত হয়েছে।
ভ্রাম্যমাণ গ্রন্থাগার পরিষেবা বর্তমান যুগে বিভিন্ন গ্রন্থাগার, বিদ্যালয়, সমাজসেবী সংগঠনদের দ্বারা ব্যবহৃত হয়ে থাকে। কিন্তু অত্যধিক খরচ, উন্নত প্রযুক্তির অভাব, ব্যবহারিক জটিলতা প্রভৃতি কারণে অনেকে এই পরিষেবার প্রতি আস্থা হারিয়েছেন। অপরদিকে বিভিন্ন স্থানে নতুন নতুন গ্রন্থাগার স্থাপনের চেয়ে এই পরিষেবা অনেক কম খরচে সম্ভব বলে বহু মানুষ ভ্রাম্যমাণ গ্রন্থাগারকেই এখনো পছন্দ করে থাকেন। পরিবেশবান্ধব ভ্রাম্যমাণ গ্রন্থাগার পরিষেবার উদ্দেশ্যে বর্তমানে সৌরশক্তিচালিত ও অপ্রচলিত শক্তিচালিত যানবাহন তৈরী করাও শুরু হয়েছে। ইন্টারনেট আর্কাইভ সংগঠন চাহিদার ভিত্তিতে কপিরাইটবিহীন পুস্তকগুলিকে ছাপিয়ে বিতরণ করার জন্য নিজস্ব ভ্রাম্যমাণ গ্রন্থাগারের প্রচলন করেছে।
নোকিয়া এক্স
নোকিয়া এক্স () নোকিয়া কর্তৃক তৈরিকৃত একটি স্বল্প মূল্যের স্মার্টফোন। এই ফোনটিকে ২০১৪ সালের ২৪ ফেব্রুয়ারি নতুন নোকিয়া এক্স ফ্যামিলির অংশ হিসেবে অবমুক্ত করা হয়। নোকিয়া এক্স এনড্রয়েডের রুপান্তরিত সংস্করনে চলে। এতে গুগলের পরিবর্তে রয়েছে নোকিয়া এবং মাইক্রোসফটের অ্যাপ্লিকেশন ও সেবা। নোকিয়া এক্সে উইন্ডোজ ফোন এবং নোকিয়ার আশা প্ল্যাটফর্মের সাথে সাদৃশ্যপূর্ণ কিছু বৈশিষ্ট্য রয়েছে।
নোকিয়া এক্স ডেভলপমেন্টের সময় নরম্যান্ডি, প্রোজেক্ট এন, আশা অন লিনাক্স প্রোজেক্ট এবং এমভিউ নামে পরিচিত ছিল।
নিজেদের স্মার্টফোনের জন্য উইন্ডোজ ফোন অপারেটিং সিস্টেমকে বেছে নিলেও, নোকিয়া অতীতে এনড্রয়েড অপারেটিং সিস্টেমের পরীক্ষা চালিয়েছে। এনড্রয়েড ২.৩ এ চালিত নোকিয়া এন৯ এর কিছু চিত্র ২০১১ সালে ফাঁস হয়েছিল। সেগুলোকে আসল বলেও মনে করা হয়, কেননা স্টিভেন এলোপ মন্তব্য করেছিলেন যে নোকিয়া অতীতে এনড্রয়েডও বিবেচনা করেছে।
২০১৩ সালের ১৩ সেপ্টেম্বর, "নিউ ইয়র্ক টাইমসের" লেখক নিক উইংফিল্ড প্রকাশ করেন যে নোকিয়া তাদের লুমিয়া হার্ডওয়্যারে গুগলের এনড্রয়েড অপারেটিং সিস্টেমের পরীক্ষা চালাচ্ছে এবং 'আশা অন লিনাক্স' নামে পরিচিত তাদের দ্বিতীয় প্রকল্পে তারা গুগলের সেবাহীন এনড্রয়েডের একটি দ্বিখন্ডিত সংস্করণ ব্যবহার করছে।
চীনা প্রযুক্তি বিষয়ক সাইট "সিটি টেকনোলজি" প্রকাশ করে যে, মাইক্রোসফটের সাথে নোকিয়ার হ্যান্ডসেট বিভাগের সংযোজনের ঘোষণা দেওয়া সত্ত্বেও, প্রকল্পের উন্নয়ন নভেম্বর পর্যন্ত অব্যাহত ছিল এবং কোয়ালকম স্ন্যাপড্র্যাগন ২০০ ৮২২৫কিউ চিপ সংবলিত ১০,০০০ প্রোটোটাইপ ইউনিট ফক্সকন কর্তৃক নির্মিত হয়।
রাজধানী
রাজধানী একটি দেশ, রাজ্য, বা অঞ্চলের কেন্দ্রীয় শহর, যেখান থেকে দেশটির সরকার পরিচালিত হয়। সাধারণত রাজধানী শহরেই সংশ্লিষ্ট সরকারের সকল প্রকার সভা ও অধিবেশন ইত্যাদি অনুষ্ঠিত হয়ে থাকে এবং এটি সাধারণভাবে সংশ্লিষ্ট দেশের সরকার বা আইন দ্বারা সিদ্ধ থাকে। ক্ষেত্রবিশেষে দেশ বা রাজ্যের আইনসভা বিভিন্ন অঞ্চলে বিভক্ত থাকে।
রাজধানী শব্দের ইংরেজি ক্যাপিটাল শব্দটি ল্যাটিন ক্যাপিট থেকে এসেছ যার অর্থ হল 'প্রধান'। এছাড়াও ইংরেজি ক্যাপিটাল শব্দটি আরো বিভিন্ন অর্থে ব্যবহার করা হয়ে থাকে। তবে বাংলায় রাজধানী বলতে কোনও দেশ বা রাষ্ট্রের কেন্দ্রীয় শহরকেই বোঝানো হয়ে থাকে। রাজধানী হতে হলে কোনও শহরকে রাষ্ট্রের সবচেয়ে বড় শহর না হলেও চলে, কিন্তু রাষ্ট্রটির সকল প্রশাসনিক কার্যক্রম উক্ত শহরকে ঘিরেই আবর্তিত হয়।
ঐতিহাসিকভাবে কোনও রাষ্ট্রের প্রধান অর্থনৈতিক শহরটি সে দেশের গুরুত্বপূর্ণ শহর হিসেবে বিবেচিত হয় এবং দেশের প্রায় সকল অংশই অর্থনৈতিকভাবে স্বচ্ছল উক্ত শহরের উপর নির্ভরশীল থাকে। যেমন, প্রাচীন বাগদাদ, প্রাচীন এথেন্স ও লন্ডনসহ বিভিন্ন শহর ছিল সংশ্লিষ্ট দেশগুলির তৎকালীন অর্থনীতির প্রাণকেন্দ্র। তাই এ'সব শহরেই সকল প্রকার প্রশাসনিক কার্যক্রম কেন্দ্রীভূত ছিল।
মামনুন হাসান ইমন
মামনুন হাসান ইমন (সংক্ষেপে ইমন; জন্ম: ২৮ মে ১৯৮৩) হলেন একজন বাংলাদেশী চলচ্চিত্র অভিনেতা। ইমন তার কর্মজীবন শুরু করেন তৌকির আহমেদ পরিচালিত ২০০৭ সালে মুক্তিপ্রাপ্ত "দারুচিনি দ্বীপ" চলচ্চিত্রে অভিনয়ের মাধ্যমে।
ইমন অভিনীত ২০১০ সালের "গহিনে শব্দ" ছবিতে অভিনয়ের জন্য ব্যাপক জনপ্রিয়তা অর্জন করেন। এই ছবিতে অসাধারণ অভিনয়ের জন্য তিনি বেশ কিছু পুরস্কার লাভ করেন; যেমন: ইন্টারন্যাশনাল ফিল্ম ফেস্টিভাল, সাউথ এশিয়ান ফিল্ম ফেস্টিভাল, এবং সাইলেন্ট রিভার ফিল্ম ফেস্টিভাল। এছাড়াও তিনি লালটিপ চলচ্চিত্রে অভিনয়ের জন্য ব্যাপক প্রশংসিত এবং আলোচিত হয়েছেন।
২০১৩ সালে বাংলাভিশন এর জন্য নির্মিত একটি রোমাঞ্চর গল্পের ভিত্তিতে তৈরী "ভ্যালেন্টাইন" শিরোনামের একটি নাটক এর শুটিং কাতারে অনুষ্ঠিত হয়। নাটকটিতে ইমন ছাড়া আরও অভিনয় করেছেন সারিকা, শাহনুর। এটি হল ইমন এবং সারিকার জুটির প্রথম নাটক।
দেশ অনুযায়ী মোবাইল ফোন প্রস্তুতকারকদের তালিকা
এটি বিশ্বের বিভিন্ন দেশের মোবাইল ফোন প্রস্তুতকারকদের তালিকা। তালিকাটি দেশ অনুযায়ী সাজানো আছে।
অ্যালেক্স ডুলান
অ্যালেক্স ডুলান (; জন্ম: ২৯ নভেম্বর, ১৯৮৫) তাসমানিয়া প্রদেশের লন্সেসটন এলাকায় জন্মগ্রহণকারী অস্ট্রেলীয় ক্রিকেটার। ঘরোয়া ক্রিকেটে তিনি তাসমানিয়া ও মেলবোর্ন রেনেগেডস দলের হয়ে খেলছেন। ক্লাব পর্যায়ে তিনি সাউথ হোবার্ট/স্ট্যান্ডি বে ক্রিকেট ক্লাবের অন্যতম সদস্য। তাসমানিয়া দলের হয়ে উত্তরোত্তর কৃতিত্ব প্রদর্শন করায় অস্ট্রেলিয়া ক্রিকেট দলের আঘাতপ্রাপ্ত খেলোয়াড়দের বিপরীতে তার অংশগ্রহণের সম্ভাবনা বেশ বেড়ে যায়।
২৯ ডিসেম্বর, ২০১৩ তারিখে অস্ট্রেলিয়া ক্রিকেট বোর্ড ঘোষণা করে যে, যদি অল-রাউন্ডার শেন ওয়াটসনের আঘাত সেড়ে না যায়, তাহলে সিডনি ক্রিকেট গ্রাউন্ডে অণুষ্ঠিত সফরকারী ইংল্যান্ড ক্রিকেট দলের বিপক্ষে অ্যাশেজ সিরিজের ৫ম ও সর্বশেষ টেস্টে ডুলান তার স্থলাভিষিক্ত হবেন। অবশেষে, ১২ ফেব্রুয়ারি, ২০১৪ তারিখে দক্ষিণ আফ্রিকায় অস্ট্রেলিয়া ক্রিকেট দলের সফরের ১ম টেস্টে তার টেস্ট অভিষেক ঘটে।
স্থিরমতি
স্থিরমতি বা সারমতি বা ব্লো-গ্রোস-ব্রতান-পা () ষষ্ঠ শতাব্দীর একজন ভারতীয় বৌদ্ধ পন্ডিত ছিলেন।
স্থিরমতি বর্তমান গুজরাতের বলাভি অঞ্চলে বসবাস করতেন, যদিও বেশ কিছু বছর নালন্দা বিশ্ববিদ্যালয়ে অতিবাহিত করেন। তিনি বসুবন্ধু ও অন্যান্য বৌদ্ধ পন্ডিতদের কাশ্যপপরিবর্ত সহ অভিধর্ম ও যোগাচার সম্পর্কিত রচনাগুলির বিস্তারিত টীকাভাষ্য রচনা করার জন্য বিখ্যাত। জিকিদো তাকাসাকি ধর্মধাত্ববিশেষশাস্ত্র নামক গ্রন্থের সঙ্গে রত্নগোত্রবিভাগের তুলনা করে রত্নগোত্রবিভাগ গ্রন্থের টীকাভাষ্যের রচয়িতা হিসেবে স্থিরমতির নাম উল্লেখ করেছেন।
মমতাজ সরকার
মমতাজ সরকার হলেন একজন ভারতীয় চলচ্চিত্র অভিনেত্রী। তিনি হলেন যাদুকর পি.সি. সরকার জুনিয়র এবং জয়শ্রী দেবীর সর্বকনিষ্ঠ কন্যা। মমতাজ বাংলাদেশ থেকে পপ শিল্পী মেহরীনের একটি মিউজিক ভিডিওতে কাজের মাধ্যমে তার কর্মজীবন শুরু করেন । তিনি প্রথম স্বল্পদৈর্ঘ্য চলচ্চিত্রে হাজির হন "ভোরাই: দ্যা ম্যালাডাইজ অব ডান" যেটি পরিচালনা করেন সুভ্রজিত মিত্র ও প্রযোজনা করেছেন এনআইবিএস।
মমতাজ কলকাতার মডার্ণ গার্লস হাই স্কুল থেকে পড়াশুনা করেছিলেন। এরপর তিনি সাউথ কলকাতার আইন কলেজের অধীনে কলকাতা বিশ্ববিদ্যালয় থেকে এলএলবিতে স্নাতকোত্তর সম্পন্ন করেন। খেলাধুলা করা হল তার শখ। একজন প্রতিযোগী হিসেবে তিনি বেঙ্গল বক্সিং ফেডারেশনের অধীনে দক্ষিণ কলকাতার ক্লাব থেকে বক্সিং প্রশিক্ষণ লাভ করেন।। এছাড়াও তিনি জুডোর প্রশিক্ষণও নিচ্ছেন। পাশাপাশি তিনি একজন শাস্ত্রীয় নৃত্য শিল্পী। তিনি ওয়াইএমসি থেকে শট ফুটে (বল নিক্ষেপ) স্বর্ণপদক লাভ করেন।
তার অভিনীত প্রথম চলচ্চিত্র "০৩৩" যেটি পরিচালনা করেন বিরশা দাশগুপ্ত। তিনি টলিউডের বড় পর্দায় চলচ্চিত্র "নো প্রবলেম" (২০০৭) ছবিতে চুক্তিবদ্ধ হন। ছবিটি পরিচালনা করেছেন সৌমিক সেন।
তার আসন্ন মুক্তিপ্রাপ্ত চলচ্চিত্র মধ্যে আরেকটি হল "কয়েকটি মেয়ের গল্প", পরিচালনা করেছেন সুব্রত সেন। ছবিটিতে প্রধান চরিত্রে অভিনয় করেছেন মমতাজ, রাইমা সেন ও পার্ণো মিত্র. তিনি সোমনাথ সেন পরিচালিত একটি চলচ্চিত্র "আত্মগোপন" এর জন্য চক্তিবদ্ধ হয়েছেন। উক্ত চলচ্চিত্রে মমতাজ সরকার "আনু" চরিত্রে অভিনয় করছেন এবং সুভাষ চ্যাটার্জী তার "বাবা" এর চরিত্রে অভিনয় করেছেন।
র্ঙ্গোগ-লো-ত্সা-বা-ব্লো-ল্দান-শেস-রাব
র্ঙ্গোগ-লো-ত্সা-বা-ব্লো-ল্দান-শেস-রাব () (১০৫৯-১১০৯) তিব্বতের সবচেয়ে বিখ্যাত অনুবাদকদের মধ্যে অন্যতম এবং কা-ছেন-ব্চু () বা তিব্বতী বৌদ্ধধর্মের দশ স্তম্ভের মধ্যে একজন ছিলেন।
র্ঙ্গোগ-লো-ত্সা-বা-ব্লো-ল্দান-শেস-রাব তিব্বতের ল্হোকা অঞ্চলে অবস্থিত য়ার-'ব্রোগ হ্রদের তীরে জন্মগ্রহণ করেন। তাঁর পিতার নাম ছিল র্ঙ্গোক-ছোস-স্ক্যাব্স () এবং মাতার নাম ছিল দ্পাল-মো ()। র্ঙ্গোগ-লো-ত্সা-বা-ব্লো-ল্দান-শেস-রাবের প্রথম সতেরো বছর অতীশ দীপঙ্করের অন্যতম প্রধান শিষ্য র্ঙ্গোক-লো-ত্সা-বা-লেগ্স-পা'ই-শেস-রাবের নিকট শিক্ষালাভ করেন। ১০৭৬ খ্রিষ্টাব্দে তিনি তাঁকে দীক্ষা দেন।
১০৭৬ খ্রিষ্টাব্দে গুজ রাজ্যে অনুষ্ঠিত মে-'ব্রুগ-ছোস-'খোর () নামক বিখ্যাত বৌদ্ধ সমাবেশে অংশগ্রহণ করেন। এই সমাবেশে সংস্কৃত থেকে বৌদ্ধগ্রন্থগুলিকে তিব্বতী ভাষায় নিখুঁত অনুবাদকর্মের ওপর জোর দেওয়া হয় এবং ঐ রাজ্যের যুবসম্প্রদায়দের ভারতে ভাষাশিক্ষার জন্য পাঠানোর সিদ্ধান্ত নেওয়া হয়। এই সিদ্ধান্তের ফলে ও রাজকীয় অর্থে তিনি কাশ্মীর যাত্রা করেন। সেখানে তিনি অনুপমা নগরে (যা অধুনা শ্রীনগর নামে পরিচিত) ভব্যরাজ ও পরহিতভদ্র নামক বিখ্যাত ভারতীয় পন্ডিতদের নিকট শিক্ষালাভ করেন। এই সময় তিনি রত্নবজ্র ও সজ্জন নামক বৌদ্ধ পন্ডিতদের সঙ্গে রত্নগোত্রবিভাগ গ্রন্থের মূল শ্লোক ও টীকাভাষ্য যথাক্রমে থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস () এবং এর টীকা ভাষ্য গ্রন্থটি থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস-র্নাম-পার-ব্সাদ-পা () নামে অনুবাদ করেন।
তিনি তিব্বত ফিরে এসে কয়েকজন ভারতীয় বৌদ্ধ পন্ডিতকে তাঁর সঙ্গে অনুবাদকর্মে যোগদান করার জন্য আমন্ত্রণ জানান। তাঁদের সহায়তায় তিনি সারা জীবনে এক লক্ষ সাঁইত্রিশ হাজারেরও বেশি শ্লোকের অনুবাদ করেন। এছাড়াও তিনি প্রায় বাইশ হাজারেরও বেশি ছাত্রকে দর্শন ও তর্কবিদ্যা সম্বন্ধে শিক্ষাদান করেন।
চক্রসম্বরতন্ত্র
চক্রসম্বরতন্ত্র বা 'খোর-লো-স্দোম-পা () বজ্রযান বৌদ্ধধর্মে অনুত্তরযোগতন্ত্রের যোগিনীতন্ত্রের অন্তর্গত একটী তন্ত্র বিশেষ।
তিব্বতী বৌদ্ধধর্মের গ্সার-মা ধর্মসম্প্রদায়গুলির নিকট চক্রসম্বরতন্ত্রের প্রধান ও কেন্দ্রীয় ইষ্টদেবতা হলেন সম্বর। সাধারণতঃ বিভিন্ন চিত্রে চারটি মুখমন্ডল ও বারোটি হাতযুক্ত নীল বর্ণের দেহযুক্ত সম্বর তাঁর সঙ্গিনী বজ্রবরাহীকে বেষ্টন করে থাকেন। সম্বর দুই হাত যুক্ত রূপেও চিত্রিত হয়ে থাকেন। ব্কা'-ব্র্গ্যুদ ধর্মসম্প্রদায়ের নিকট তিনি এই রূপে লোহিতবর্ণযুক্তা বজ্রবরাহীর সাথে মিলিত অবস্থায় চিত্রিত হন।
২০১৪-এ বাংলাদেশ
২০১৪-এ বাংলাদেশে হওয়া ঘটনাবলী।
২০ অক্টোবর - নাটোরের বড়াইগ্রাম উপজেলার রাজ্জাকের মোড় এলাকায় বনপাড়া-হাটিকুমরুল মহাসড়কে দুটি যাত্রীবাহী বাসের সংঘর্ষে ৩২ জন যাত্রী নিহত হয়। আহত হয় ২০ জন।
সুরঙ্গা লকমল
সুরঙ্গা লকমল (; জন্ম: ১০ মার্চ, ১৯৮৭) আন্তর্জাতিক ক্রিকেটার হিসেবে শ্রীলঙ্কা জাতীয় ক্রিকেট দলে খেলছেন। শ্রীলঙ্কার মাতারা এলাকায় জন্মগ্রহণকারী লকমল ডানহাতি মিডিয়াম ফাস্ট বোলার ও ডানহাতি ব্যাটসম্যান হিসেবেই শ্রীলঙ্কা দলের অন্যতম সদস্যরূপে চিহ্নিত হয়ে আছেন। পাশাপাশি বর্তমানে তিনি তামিল ইউনিয়ন ক্রিকেট ও অ্যাথলেটিক ক্লাবের হয়ে ঘরোয়া ক্রিকেটে খেলছেন। ২০০৮-০৯ মৌসুমে পাকিস্তান সফরের সময় তিনি সর্বপ্রথম জাতীয় দলে ডাক পান। জানা যায় যে, তিনি সন্ত্রাসীদের দ্বারা শ্রীলঙ্কা দলের উপর আক্রমণে আঘাত পেয়েছিলেন।
সুরঙ্গা লকমল হাম্বানতোতা জেলার দেবারাউইয়া মধ্য মহাবিদ্যালয়ে পড়াশোনা করেন। এরপর তিনি গলের রিচমন্ড কলেজে স্থানান্তরিত হন।
২০০৯ সালের ডিসেম্বরে দিলহারা ফার্নান্দো’র অনুপস্থিতিতে ভারত সফরে শ্রীলঙ্কা দলে ডাক পান। নাগপুরে অনুষ্ঠিত একদিনের আন্তর্জাতিকের দ্বিতীয় খেলায় ভারত দলের বিপক্ষে তার অভিষেক ঘটে। ঐ খেলায় তিনি ৮ ওভার বোলিং করে ৫৮ রান প্রদান করলেও কোন উইকেট লাভে ব্যর্থ হন। তারপরও তার দল তিন উইকেটের ব্যবধানে জয়লাভ করেছিল।
২৩ নভেম্বর, ২০১০ তারিখে তার টেস্ট অভিষেক ঘটে। আর. প্রেমাদাসা স্টেডিয়ামে ওয়েস্ট ইন্ডিজের বিপক্ষে অনুষ্ঠিত ২য় টেস্টে শ্রীলঙ্কার ১১৪তম টেস্ট খেলোয়াড় হিসেবে তিনি অংশগ্রহণ করেন। ১ ডিসেম্বর, ২০১০ তারিখে বিশ্বের ৩য় বোলাররূপে সুরঙ্গা লকমল নতুন মাঠ হিসেবে পরিচিত পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন। এছাড়াও, তিনি হাম্বানতোতা জেলার প্রথম ক্রিকেটার হিসেবেও শ্রীলঙ্কা জাতীয় ক্রিকেট দলের প্রতিনিধিত্বকারী।
হোয়াইটওয়াশ
হোয়াইটওয়াশ () হচ্ছে কোন ক্রীড়া অথবা সিরিজের ফলাফলবিশেষ যাতে পরাজয়বরণকারী ব্যক্তি বা দল কোন স্কোর করতে ব্যর্থ হয়। পরিভাষা হিসেবে হোয়াইটওয়াশ অনানুষ্ঠানিক ক্রীড়া পরিভাষা। এছাড়াও, কোন একক ক্রীড়ায় পরাজিত দল কোন পয়েন্ট কিংবা গোল করতে ব্যর্থ হলেও এটি ব্যবহৃত হতে পারে। অথবা, কয়েকটি খেলা নিয়া গঠিত সিরিজে পরাজিত দল কোন খেলায় জয়লাভ করতে সক্ষম না হলেও এর ব্যবহার হয়।
খেলাধূলার এ পরিভাষাটি মূলতঃ ক্রিকেট খেলায় ব্যবহার করা হয়। ব্ল্যাকওয়াশ ওয়েস্ট ইন্ডিজে এবং বাংলাওয়াশ পরিভাষা বাংলাদেশে প্রচলিত রয়েছে। এছাড়াও রাগবি, টেনিসসহ বিভিন্ন খেলায় এটি ব্যবহৃত হয়ে থাকে। পূর্বে মার্কিন যুক্তরাষ্ট্রে শাটআউট শব্দের প্রয়োগ ঘটেছিল যা পরবর্তীকালে "সুইপ" অথবা "ক্লিন সুইপ" নামে আখ্যায়িত করা হয়। ফুটবল অথবা বেসবলে হোয়াইটওয়াশের প্রয়োগ ঘটে না। কেননা, কোন দলের গোল না করার বিষয়টি প্রায়শঃই ঘটে থাকে।
ক্রিকেট খেলায় যখন কোন দল সিরিজের সকল খেলায় বিজয়ী হলে পরাজিত দলকে হোয়াইটওয়াশ করেছে বলে পরিভাষা হিসেবে ব্যবহার করা হয়। 
I
লে ছক্কা
লে ছক্কা ( বা, "Take a Sixer") ২০১০ সালে মুক্তিপ্রাপ্ত রাজ চক্রবর্তী পরিচালিত একটি বাংলা চলচ্চিত্র। এই চলচ্চিত্রে মুখ্য ভূমিকায় আছেন দেব, পায়েল সরকার এছাড়াও আছেন খরাজ মুখোপাধ্যায়, পদ্মমানব দাশগুপ্ত, ঋত্বিক চক্রবর্তী, লাবণী সরকার, দেবজানী চট্টোপাধ্যায়, বিশ্বনাথ বসু, দীপংকর দে, বিশ্বজিৎ চক্রবর্তী সহ আরো অনেকে। চলচ্চিত্রের সংগীত পরিচালনা করেন ইন্দ্রদীপ দাশগুপ্ত।
ভারতীয় ক্রিকেট বিষয়ক এই চলচ্চিত্রে আছে বন্ধুত্ব, ভালবাসা, ঘটি-বাঙাল প্রতিদ্বন্দিতা। ১১ই জুলাই, ২০১০ সালে মুক্তিপ্রাপ্ত এই চলচ্চিত্রটি বছরের অন্যতম "ব্লকবাস্টার" হয় এবং রাজ চক্রবর্তীকে একজন বিখ্যাত পরিচালক হিসেবে সুপ্রতিষ্ঠিত করে।
১১ বুলেট উত্তর কলকাতার একটি বাজে ক্রিকেট দল। এই দলের সবাই-ই প্রায় স্থানীয় এবং বিভিন্ন পেশায় নিয়োজিত। চলচ্চিত্রটি ১১ বুলেট ও দক্ষিণ কলকাতার একটি ম্যাচ দিয়ে শুরু হয়। "আবীর" (দেব) একাই ১১ বুলেটকে উড়িয়ে দেয়। ১১ বুলেটের খেলোয়াড়দের স্থানীয়রা তিরষ্কার করে। ইতিমধ্যে "আবীর"-এর পরিবার দর্জিপাড়া নামক এক স্থানে বসবাস শুরু করে, যা ১১ বুলেটের এলাকায় পড়ে। যেহেতু এক বিরাট সাংষ্কৃতিক পার্থক্য রয়েছে, "আবীর" ঐ এলাকায় চলাচলে অস্বস্তি বোধ করে। "আবীর"দের পরিবারের সাথে তাদের প্রতিবেশীদের রোজই ঝগড়া হয়। একদিন "আবীর" জানতে পারে স্থানীয় এক রাজনৈতিক নেতা দর্জিপাড়ার তাদের পাশের বাড়িটি দখল করতে চায়। কিন্তু ঐ বাড়ির মালিক বাড়িটি বেঁচতে চায় না। "আবীর" স্থানীয়দেরকে বোঝায় যে প্রতিবাদ না করলে তারা বাঁচতে পারবে না। এভাবে স্থানীয়রা "আবীর"-এর ও "আবীর" স্থানীয়দের নিকটে চলে আসে।
এরই মধ্যে "আবীর" "রাণী"র পায়েল সরকার সাথে অন্তরঙ্গ হয়ে পড়ে, যা "রাণী"র বড় ভাই "রজত" (ঋত্বিক চক্রবর্তী) পছন্দ করে না। এদিকে "শঙ্কর" নামের ঐ রাজনৈতিক নেতার লোক "রাণী"র অবিবাহিত বড় বোন "রত্না"র সাথে জড়িয়ে পড়ে। কিন্তু পরে "রত্না" জানতে পারে "শঙ্কর" ভালবাসে "রাণী"কে, তাকে নয়। সে আত্মহত্যা করে। এদিকে নেতা দর্জিপাড়া দখল করতে এগিয়ে আসে। "আবীর" তাকে একটি ক্রিকেট ম্যাচের চ্যালেঞ্জ ছুঁড়ে দেয়। সেই ম্যাচটিই ঠিক করবে দর্জিপাড়ার ভবিষ্যৎ। শেষে "আবীর" ও ১১ বুলেট সেই ম্যাচে জয়লাভ করে এবং পুরো দর্জিপাড়া এবং "রাণী"কে পায়। এই চলচ্চিত্রের সংগীত পরিচালনা করেন ইন্দ্রদীপ দাশগুপ্ত। ১৪ই মে, ২০১০ সালে ভারতে সংগীত মুক্তি দেয়া হয়। চলচ্চিত্রের গান রচনা করেন প্রিয় চট্টোপাধ্যায়, প্রসেনজিৎ মুখোপাধ্যায় এবং শ্রীজাত।
মুক্তির পরপরই এই চলচ্চিত্রের গান অত্যন্ত জনপ্রিয় হয় এবং অনেকে একে "দুর্দান্ত" ও "রকিং অ্যালবাম" নামেও অভিহিত করে।
এই চলচ্চিত্রটি অত্যন্ত দর্শকপ্রিয়তা পায় ও "ব্লকবাস্টার" আখ্যা পায়। আইএমডিবি র‍্যাঙ্কিংয়ে ৫.২/১০ পায়।
গোটা বাংলায় চলচ্চিত্রটি খুবই জনপ্রিয় হয়।
ওদালগুরি জেলা
ওদালগুরি জেলা (Pron:ˌʊdʌlˈgʊəri) () () ভারতের আসাম রাজ্যের সাতাশটি জেলার ভিতরে একটি। ওদালগুরি জেলা বড়োলেণ্ড স্বায়ত্বশাসিত পরিষদের অন্তৰ্গত। ওদালগুরি নগর জেলার সদরদপ্তর।
ওদালগুরি জেলার ভৌগোলিক অৱস্থান ৯১ ডিগ্ৰী ৪৫ মিনিট থেকে ৯২ ডিগ্ৰী ১৫ মিনিট দ্রাঘিমাংশ এবং ২৬ ডিগ্রি ১৫ মিনিট থেকে ২৭ ডিগ্রি অক্ষাংশ পর্যন্ত বিস্তৃত। ওদালগুরি জেলার উত্তরে ভূটান এবং অরুণাচল প্রদেশ, পূবে শোণিতপুর জেলা, পশ্চিমে বাক্সা এবং কামরূপ জেলা, দক্ষিণে দরং জেলা অবস্থিত। ওদালগুরি জেলার (বিটিএডি) আয়তন ৩৪৮১ বর্গ কিলোমিটার।
কোরীয় উপদ্বীপ
কোরীয় উপদ্বীপ পূর্ব এশিয়ায় অবস্থিত একটি উপদ্বীপ। এর দক্ষিণাভিমুখ ১,১০০ কিলোমিটার (৬৮৪ মাইল) প্রসারিত যা এশিয়া মহাদেশ হয়ে প্রশান্ত মহাসাগররে মধ্যে, এটি পূর্বে জাপান সাগর দ্বারা এবং পশ্চিমে হলুদ সাগর দ্বারা বেষ্টিত। এর প্রথম দুটি জলপৃষ্ঠ কোরীয় প্রণালী কর্তৃক সংযোগক্রিত।
দ্বিতীয় বিশ্বযুদ্ধ শেষ হওয়ার আগ পর্যন্ত কোরীয় উপদ্বীপ একই সাধারণ রাজনৈতিক আদর্শে প্রতিষ্ঠিত ছিল। কিন্তু ১৯৫৩ সালে যুদ্ধবিরতি চুক্তি স্বাক্ষরের মাধ্যমে কোরীয় যুদ্ধ শেষ হওয়ার পরে উত্তর ও দক্ষিণে দুটি নতুন রাষ্ট্র প্রতিষ্ঠিত হয়। উত্তরে গণতান্ত্রিক গণপ্রজাতন্ত্রী কোরিয়া ও দক্ষিণে কোরিয়া প্রজান্ত্র প্রতিষ্ঠিত হয়।
এই উপদ্বীপটির উত্তরে অর্থাৎ উত্তর কোরিয়ার সাথে চীন ও রাশিয়ার সাথে সীমান্ত রয়েছে। দুই রাষ্ট্র মিলিয়ে কোরীয় উপদ্বীপের মোট আয়তন ২,২০,৮৪৭ বর্গ কিলোমিটার (৮৫,২৭০ বর্গ মাইল)। কোরীয় উপদ্বীপটি উত্তর কোরিয়ায় "চেসোন পান্ডো" (; হাঞ্জা: 朝鮮半島) ও দক্ষিণ কোরিয়ায় "হান বান্ডো" (; হাঞ্জা: 韓半島) নামে পরিচিত।• Location of The Korean Peninsula
সার্হিও বাতিস্তা
সার্হিও দানিয়েল "চেকো" বাতিস্তা (জন্ম ৯ নভেম্বর ১৯৬২) একজন আর্জেন্টিনীয় ফুটবল ম্যানেজার এবং প্রক্তন ফুটবলার। আর্জেন্টিনা জাতীয় দলের হয়ে একজন মিডফিল্ডার হিসেবে খেলতেন এবং ১৯৮৫ থেকে ১৯৯০ সাল পর্যন্ত ৩৯টি খেলায় মাঠে নামেন। তিনি ২০১০ সালের জুলাই হতে ২০১১ সালের জুলাই পর্যন্ত আর্জেন্টিনা জাতীয় ফুটবল দলের প্রধান কোচ হিসেবে দায়িত্ব পালন করেন।
মেহরীন মাহমুদ
মেহরীন মাহমুদ (বেশিরভাগই ক্ষেত্রেই তার ডাক নাম "মেহরীন" নামে পরিচিত) হলেন একজন বাংলাদেশী সঙ্গীত শিল্পী। তার উপস্থাপনায়ও বেশ সুনাম রয়েছে। মেহরীন ১৯৯৩ সাল থেকে শুরু করে অদ্যবধি পর্যন্ত বাংলাদেশের বিভিন্ন মিডিয়াতে ওতপ্রোতভাবে জড়িয়ে রয়েছেন।
মেহরীন ঢাকা, বাংলাদেশে জন্ম গ্রহণ করেন। তিনি ঢাকা বিশ্ববিদ্যালয় থেকে ইংরেজি সাহিত্য একজন এম এ (সম্মান) স্নাতক ডিগ্রী লাভ করেন। তিনি দীর্ঘ দিন ধরে সঙ্গীত এবং মিডিয়াতে কাজ করে আসছেন।
মেহরীন মূলত বাংলা লয় গান করে থাকেন। তিনি ১৯৯৪ সালে তার কর্মজীবন শুরু করেন এবং সঙ্গীতে তার প্রথম এ্যালবাম "আনারি" ২০০০ সালে প্রকাশিত হয়। তিনি বর্তমানে চলমান "বাংলাদেশী আইডল মৌসুম ১" এর জন্য বিচারক হিসেবে কাজ করছেন। ২০০৮ সালে তিনি ব্যান্ড মৃগয়া রিয়ালিটি শোতে "ব্যান্ড কামরা" এর একজন বিচারক হিসেবে কাজ করেছিলেন।
এছাড়াও তিনি বাংলাদেশ জাতীয় ক্রিকেট দল এর জন্য আইসিসি ক্রিকেট চলাকালীন সময়ে "কাপ কিন্তু একটাই" শিরোনামে একটি গান ক্রিকেটপ্রেমিদের উদ্দেশ্য মুক্তি দেন।
২০০৮ সালের হিসাব মোতাবেক মেহরীনের ছয়টি একক অ্যালবাম মুক্তি পায়:
এছাড়াও তিনি "যদি গণতন্ত্র চাও" শিরোনামে আরও একটি গান করেন।
তিনি বাংলাদেশ শিল্পকলা একাডেমীর জন্য একজন এমসি হিসাবে কাজ করেছেন। এছাড়াও জাতীয় ফাইন একাডেমি এবং ১৯৯২-২০০৪ সালে পারফর্মিং আর্টস ও ১৯৯২-২০০০ পর্যন্ত বিটিভি এবং জাতীয় রেডিও চ্যানেল বাংলাদেশ বেতারের একটি বার্তাপ্রদানকারী হিসেবে কাজ করেছেন।
মেহরীন ২০১০ সালে ৩ ডিসেম্বর তারিখে ৬ষ্ঠ সিটিসেল চ্যানেল আই মিউজিক এ্যাওয়ার্ড লালবাগ ফোর্ট এ কাজ করেছেন এবং তার সাথে আরও অন্যান্য অনেক বাংলাদেশী শিল্পীরা উপস্থিত ছিলেন।
দিনাজপুর রাজবাড়ি
দিনাজপুর রাজবাড়ি বাংলাদেশের রংপুর বিভাগের দিনাজপুর জেলার সদর উত্তর-পূর্ব দিকে অবস্থিত। রাজারামপুর গ্রামের সন্নিকটে এই স্থানটি “রাজ বাটিকা” নামে বিশেষভাবে পরিচিত।
দিনাজপুর রাজবাড়ি রাজা দিনাজ স্থাপন করেন। কিন্তু অনেকের মতামত পঞ্চদশ শতকের প্রথমার্ধে ইলিয়াস শাহীর শাসনামলে সুপরিচিত “রাজা গণেশ” এই বাড়ির স্থপতি। সপ্তদশ শতাব্দীর শেষের দিকে শ্রীমন্ত দত্ত চৌধুরী দিনাজপুরের জমিদার হন। কিন্তু শ্রীমন্ত দত্ত চৌধুরীর ছেলের অকাল মৃত্যুর হওয়াতে, তার ভাগ্নে “সুখদেব ঘোষ” তার সম্পত্তির উত্তরাধিকার হন।
আসলে বর্তমানে দিনাজপুর রাজবাড়ি বলতে এর অবশিষ্টাংশকে বুঝায়। এর বেশিরভাগ অংশ ধ্বংস হয়ে গেছে। শুধু গুটিকয়েক স্থাপনা এখন বিদ্যমান। রাজবাড়ির প্রবেশ পথে পশ্চিমমুখী একটি মিনার আকৃতির বিশাল তৌরণ আছে। রাজবাড়ির সীমানার মধ্যে তৌরণের কিছু দূরে বামদিকে একটি উজ্জ্বল রঙ করা কৃষ্ণ মন্দির এবং ডানদিকে রাজবাড়ির বহিঃমহলের কিছু ধ্বংসাবশেষ আছে। রাজবাড়ির সীমানার ভেতরে আরকটি তৌরণ আছে, যার মাধ্যমে রাজবাড়ির প্রধান বর্গাকার অংশে প্রবেশ করা হয়। রাজবাড়ির প্রধান অংশের পূর্বদিকে আরেকটি সমতল ছাদবিশিষ্ট মন্দির আছে। যার মধ্যে অনেক হিন্দু দেবতার প্রতিমা বিদ্যমান।
রাজবাড়ি প্রধানত তিনটি মহল বা ব্লকের সমন্বয়ে গঠিত, যথাক্রমেঃ আয়না মহল, রাণি মহল ও ঠাকুরবাটি মহল। এর পাশাপাশি আরো কিছু অপ্রধান কিছু স্থাপনা আছে। যা জমিদার পরিবারের বিভিন্ন রাজা ও উত্তরাধিকার কর্তৃক বিভিন্ন সময়ে প্রতিষ্ঠিত। এই রাজবাড়ির সীমানায় আরো কিছু মন্দির, বিশ্রামাগার, দাতব্য চিকিৎসালয়, পানির ট্যাঙ্ক ও আমলাদের বাসস্থান স্থাপিত হয়। দিনাজপুর রাজবাড়ির ভূমির মোট আয়তন ১৬.৪১ একর যার মধ্যে পূর্ব ও পশ্চিম দিকে ২ বৃহৎ পানির চৌবাচ্চা/ট্যাঙ্ক, মঠ, বাগান, কাঁচারী ঘর, টেনিস কোর্ট ও কুমারের বাড়ি অন্তর্ভুক্ত।
এই বিশাল রাজবাড়িটি একটি আকর্ষণীয় ঐতিহাসিক ঐতিহ্য। এই রাজবাড়িটি বাংলাদেশ সরকারের প্রত্নতত্ত্ব বিভাগ কর্তৃক কর্তৃক স্বীকৃত নয়। তাই এই বিশাল স্থাপনাটি অযত্নে অবহেলায় ধ্বংস হয়ে যাচ্ছে। জনগণ সাধারণত এই স্থানে আবর্জনা ফেলায় এর বিদ্যামান অংশও ধ্বংসপ্রায়।
হুমায়ুন আজাদের গ্রন্থতালিকা
বাংলা ভাষার সাহিত্যিক হুমায়ুন আজাদ (১৯৪৭-২০০৪) উপন্যাস, কাব্য, কিশোরসাহিত্য, সমালোচনা, অর্থবিজ্ঞান, ভাষাবিজ্ঞান, গবষেণা ইত্যাদি বিষয়ে প্রায় ষাটের অধিক বই রচনা করেছেন, যেগুলোর বেশিরভাগই তার জীবদ্দশায় এবং কয়েকটি মৃত্যুর পর প্রকাশিত হয়েছে। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হলঃ
দ্বাগ্স-পো-ব্কা'-ব্র্গ্যুদ
দ্বাগ্স-পো-ব্কা'-ব্র্গ্যুদ () বলতে তিব্বতী বৌদ্ধধর্মের ব্কা'-ব্র্গ্যুদ ধর্মসম্প্রদায়ের সেই সমস্ত শাখা গোষ্ঠীগুলিকে একত্রে বলা হয়ে থাকে, যেগুলি বিখ্যাত তিব্বতী বৌদ্ধ পন্ডিত স্গাম-পো-পা-ব্সোদ-নাম্স-রিন-ছেনের শিক্ষা অনুসরণ করে তৈরী হয়েছে। স্গাম-পো-পা-ব্সোদ-নাম্স-রিন-ছেন তিব্বতে দ্বাগ্স-পো-ল্হা-র্জে () বা দ্বাগ্স-পো অঞ্চলের চিকিৎসক নামে পরিচিত ছিলেন বলে সেইখান থেকেই দ্বাগ্স-পো-ব্কা'-ব্র্গ্যুদ নামের উদ্ভব হয়েছে।
স্গাম-পো-পা-ব্সোদ-নাম্স-রিন-ছেনের চারজন প্রধান শিষ্য যে চারটি ধর্মীয় গোষ্ঠীর সৃষ্টি করেছিলেন, সেইগুলির তালিকা নিম্নরূপঃ
স্গাম-পো-পা-ব্সোদ-নাম্স-রিন-ছেনের অন্যতম প্রধান শিষ্য ফাগ-মো-গ্রু-পা-র্দো-র্জে-র্গ্যাল-পোর শিষ্যেরা যে আটটি ধর্মীয় গোষ্ঠীর সৃষ্টি করেছিলেন, সেইগুলির তালিকা নিম্নরূপঃ
মাত্যিয়া পেরিন
মাত্যিয়া পেরিন একজন ইতালীয় ফুটবলার। তিনি সিরি আ-তে জেনোয়া-র গোলরক্ষক হিসেবে খেলেন। ইতালীয় ফুটবলের তরুণ প্রতিভা হিসেবে বিবেচিত। বিখ্যাত ইতালীয় গোলরক্ষক দিনো জফের মতে তিনি পরবর্তী জিয়ানলুইজি বুফন হতে যাচ্ছেন।
জেনোয়া যুব অ্যাকাডেমিতে ফুটবল জীবন শুরু করেন। ২০১১ সালের ২২ মে জেনোয়ার হয়ে চেসেনার বিরুদ্ধে তার সিরি-আ অভিষেক হয়। মাঝে দুই বছর যথাক্রমে পাদোভা ও পেসকারাতে ধারে খেলে বর্তমানে আবার জেনোয়ার হয়ে খেলছেন।
ইতালী অনূর্ধ ১৭,১৮,১৯,২০ ও ২১ দলের হয়ে খেলেছেন। ২০১২ সালের ১৫ আগস্ট বার্নে ইংল্যান্ডের বিরুদ্ধে প্রীতি ম্যাচে ইতালী জাতীয় দলে প্রথম ডাক পান।
ডিমা হাছাও জেলা
ডিমা হাছাও জেলা () (; (উচ্চারণ: ˈdɪmə həˈsaʊ) — আগের নাম উত্তর কাছাড় পার্বত্য জেলা () — উত্তর-পূর্ব ভারতের আসাম রাজ্যের সাতাশটি জেলার ভিতরে একটি। ২০১১ সালের লোকগণনা অনুসারে আসামের ২৭টি জেলার ভেতরে এই জেলা সবচেয়ে কম জনবসতিপূর্ণ। ডিমাছা ভাষার শব্দ "ডিমা হাছাও"-এর অর্থ হচ্ছে "ডিমাছা পর্বত"।
অসমের দক্ষিণ অংশে ডিমা হাছাও জিলার অৱস্থান। অক্ষাংশ ২৫° ৩’’ উ.-ৰপৰা ২৫° ৪৭’’’’ উত্তর অক্ষাংশ এবংদ্রাঘিমাংশ ৯২° ৩৭ পূ-ৰপৰা ৯৩° ১৭’’‘’ পূর্ব পর্যন্ত বিস্তৃত। মোট আয়তন ৪৮৯০ বর্গকিলোমিটার। পূব অংশের উচ্চতা ৬০০ - ৯০০ মিটার এবং উত্তর অংশের উচ্চতা ১০০০ - ১৮৬৬ মিটার।) (উচ্চতা: ১৮৬৬ মিটাৰ)।
নগাঁও জেলা
নগাঁও জেলা () (); (উচ্চারণ: nəˈgãʊ) — উত্তর-পূর্ব ভারতের আসাম রাজ্যের সাতাশটি জেলার ভিতরে একটি। ২০১১ সালের লোকগণনা অনুসারে আসামের ২৭টি জেলার ভেতরে এই জেলা সবচেয়ে বেশি জনবসতিপূর্ণ। এবং আয়তনের দিক দিয়ে সর্ববৃহৎ।
স্বস্তিকা মুখোপাধ্যায়
স্বস্তিকা মুখোপাধ্যায় (জন্ম ১৩ ডিসেম্বর ১৯৮০) একজন ভারতীয় বাঙালি মডেল এবং অভিনেত্রী। তিনি অভিনেতা শন্তু মুখোপাধ্যায়ের কন্যা। স্বস্তিকার প্রথমে টেলিভিশন ধারাবাহিক "দেবদাসী" অভিনয়ের মাধ্যমে তার কর্মজীবন শুরু করেন। ২০০৩ সালে তিনি উর্মী চক্রবর্তী পরিচালিত "হেমন্তের পাখি" চলচ্চিত্রের মাধ্যমে বড় পর্দায় আত্মপ্রকাশ করেন। তার অভিনীত প্রথম প্রধান চরিত্রে অভিনয় করার সুযোগ পান রবি কিনাগী পরিচালিত "মাস্তান" চলচ্চিত্রে।
স্বস্তিকা মুখার্জী ১৯৮০ সালের ১৩ ডিসেম্বর কলকাতায় জন্মগ্রহণ করেন। ছোটবেলা থেকে তিনি তার পিতা শন্তু মুখার্জীর সাথে সাদাসিধেভাবে জীবন যাপন করছেন, সাথে আরও রয়েছেন তার ছোট বোন "অজপা" এবং তার মা "গোপা"। তার প্রিয় চলচ্চিত্র ছিল "চিটঠি চিটঠি ব্যাং ব্যাং", "মেরী পপিনস" এবং "দ্যা সাউন্ড অব মিউজিক"। তিনি তার শিক্ষা জীবন কলকাতার কারমেল স্কুল, "সেন্ট তেরেসা স্কুল" এবং "গোখেল মেমরিয়াল স্কুল" থেকে শুরু করেছিলেন। ১৯৯৮ সালে ১৮ বছর বয়সে তিনি বিখ্যাত রবীন্দ্র সঙ্গীত শিল্পী সাগর সেনের পুত্র প্রমিত সেনের সাথে বিবাহ বন্ধনে আবদ্ধ হন। কিন্তু তাদের বিবাহিত জীবন সুখী ছিলনা। তাদের দম্পতি জীবন পৃথক হওয়ার আগে মাত্র দুই বছর স্থায়ী ছিল। তিনি তার স্বামীর বিরুদ্ধে শারীরিক অপব্যবহার এবং গর্ভবতী অবস্থায় তাকে বাড়ি থেকে বের করে দেওয়ার অভিযোগে একটি মামলা দায়ের করেন (এটা অবশ্য পরে বরখাস্ত করা হয়)। মুখার্জীর ভাষ্যমতে, সেনের সাথে ২০০০ সালে বিবাহবিচ্ছেদের জন্য মামলা দায়ের করেন, কিন্তু পরবর্তীতে তার মন পরিবর্তন হয় এবং তিনি অভিনয়ে সফল হয়ে ওঠেন। তাঁর বিবাহিত জীবন থেকে এক মেয়ে অন্বেষা ২০০০ সালে জন্মগ্রহণ করেন।
২০০১ সালে মুখার্জি আনন্দ শঙ্কর সেন্টারে "কালচার লার্নিং ড্যান্স"-এ ভর্তি হন, যেখানে তিনি তনুশ্রী শংকরের কাছে থেকে নৃত্যর তালিম নেন। তিনি তখন জিতের সঙ্গে সম্পর্কে জড়িয়ে গিয়েছিলেন কিন্তু কোয়েল মল্লিকের কারণে তার তা বেশিদিন টিকে থাকেনী। পরবর্তীতে তিনি পরমব্রত চট্রোপাধ্যায়ের সাথে "ব্রেক ফেল"-এর শ্যুটিং সেটে তার সাথে সম্পর্ক শুরু করেন। কিন্তু তিনি সেই সময়কার প্রথিত নিয়ম অনুযায়ী প্রমিত সেনের বিবাহিত স্ত্রী ছিলেন। ২০১০ সালে তারা আলাদা হওয়ার পর স্বস্তিকা লন্ডন চলে যান।
যখন তিনি ইতিহাসে যাদবপুর বিশ্ববিদ্যালয় থেকে স্নাতক স্তরে পাঠরত ছিলেন তখন থেকে টিভি সিরিয়াল "দেবদাসী"তে অভিনয় করার সুযোগ পান। এরপন তিনি অন্যান্য টিভি সিরিয়ালেও অভিনয় করেন; যেমন "আকাশের নীচে" এবং "প্রতিবিম্ভ"। 
২০০৩ সালে তিনি তার বড় পর্দায় উর্মী চক্রবর্তীর পরিচালনায় "হেমন্তের পাখি" নামক ছবির মাধ্যমে আত্মপ্রকাশ করেন। যদিও তিনি ছোট একটি চরিত্রে অভিনয় করেছিলেন। তার অভিনীত প্রথম প্রধান চরিত্র হল রবি কিনাগী পরিচালিত "মাস্তান"। "মাস্তান" ছবির চিত্রগ্রহণ চলাকালীন সময়ে তিনি তার সহকারী তারকা জিতের সঙ্গে প্রণয় সম্পর্ক গড়ে ওঠে বলে অভিযোগ ওঠে। তারা একসঙ্গে বেশ কয়েকটি ছবিতে অভিনয় করেছেন; যেমনঃ "ক্রান্তি", "কৃষ্ণকান্তের উইল" এবং "পার্টনার"। মুখার্জি বর্তমানে "বাই বাই ব্যাংকক" চলচ্চিত্রে কাজ করেছেন। এছাড়াও তিনি হিন্দি চলচ্চিত্রে "মুম্বাই কাটিং"-এ অভিনয়ের মাধ্যমে বলিউডে আত্মপ্রকাশ করেন।
লখিমপুর জেলা
লখিমপুর বা লক্ষীমপুর জেলা () (); (উচ্চারণ: ˌlækɪmˈpʊə) হচ্ছে উত্তর-পূর্ব ভারতের আসাম রাজ্যের সাতাশটি জেলার ভিতরে একটি। এ জেলার উত্তরে অরুণাচল প্রদেশ, দক্ষিণে যোরহাট জেলা এবং ব্রহ্মপুত্র নদী, পূর্বে ধেমাজি জেলা ও ডিব্রুগড় জেলা এবং পশ্চিমে শোণিতপুর জেলা। জেলার সদরদপ্তর হচ্ছে উত্তর লখিমপুর। এ জেলায় মহকুমা দুটা- উত্তর লখিমপুর ও ঢকুবাখনা।
সাদিয়া জাহান প্রভা
সাদিয়া জাহান প্রভা (জন্ম: ফেব্রুয়ারি ১৩, ১৯৮৮) একজন বাংলাদেশী মডেল এবং অভিনেত্রী। মডেলিংয়ের মাধ্যমে তার মিডিয়া জগতে আগমন ঘটে। টেলিভিশন বিজ্ঞপনে মডেল হিসেবে কাজ করার পর তিনি কয়েকটি খণ্ড নাটকে অভিনয় করে খুব অল্প সময়ের মধ্যে জনপ্রিয় হয়ে উঠেন। কিন্তু ব্যক্তিগত কেলেঙ্কারি কারণে কিছু সময়ের জন্য তার অভিনয় কর্মজীবন বাধাপ্রাপ্ত হয়।
প্রভা ১৩ ফেব্রুয়ারি ১৯৮৮ শরিয়তপুর জেলা, বাংলাদেশে জন্মগ্রহণ করেন। তার মা কল্পনা রহমান একজন প্রাক্তন উচ্চাঙ্গ সঙ্গীত শিল্পী এবং বাবা মজিবুর রহমান একজন পেশাজীবী। তার দুই বোন ও এক ভাই রয়েছে। তিনি ২০০৬ সালে মোহাম্মদপুর প্রিপারেটরি কলেজ থেকে উচ্চ মাধ্যমিক সম্পন্ন করেন। এরপর তিনি নর্থ সাউথ বিশ্ববিদ্যালয় এর বিবিএ কোর্সে ভর্তি হন কিন্তু ব্যক্তিগত সমস্যার কারনে তা শেষ করতে অসমর্থ হন। পরবর্তীতে ২০১১ সালে তিনি শান্ত-মরিয়ম ইউনিভার্সিটি অব ক্রিয়েটিভ টেকনোলজির অধীনে ফ্যাশন ডিজাইনের উপর পড়ালেখা শুরু করেন।
সাদিয়া জাহান প্রভা ২০০৫ সাল থেকে মডেলিং এর মাধ্যমে অভিনয় জগতে প্রবেশ করেন। তার জনপ্রিয় বিজ্ঞাপনগুলোর মাঝে রয়েছে মেরিল, তিব্বত, পন্ডস, বাংলালিংক, জুঁই তেল ইত্যাদি। প্রভা অনেক জনপ্রিয় টেলিফিল্ম, নাটক, মডেলিং এবং বিজ্ঞাপনে কাজ করেছেন তারমধ্যে বেশ কিছু নাটকে অভিনয় করে জনপ্রিয়তা অর্জন করেন। তিনি ভার্সন জেড, হানিমুন, ধুপ ছায়া, লাকি থার্টিন, খুনসুটি ইত্যাদি নাটকে অভিনয় করেছেন। তবে এখনো পর্যন্ত কোন চলচ্চিত্রে কাজ করেননি।
নর্থ সাউথ বিশ্ববিদ্যালয়ে অধ্যয়নকালে সহপাঠী রাজিব আহমেদের সঙ্গে প্রভা ভালবাসার সম্পর্কে জড়িয়ে পড়েন এবং ২০১০ সালের ১৬ই এপ্রিল তাদের বাগদান সম্পন্ন হয়। অজ্ঞাত কারণে প্রভা ২০১০ সালের ১৮ই আগস্ট তার সহকর্মী ও জনপ্রিয় অভিনেতা জিয়াউল ফারুক অপূর্বকে বিয়ে করেন। এতে অপমানিত হয়ে প্রভার একটি আপত্তিকর ভিডিও প্রকাশ করে রাজিব। এর ফলে প্রভার ব্যক্তিগত ও পেশাগত কর্মজীবন ক্ষতিগ্রস্থ হয় এবং এর রেশ ধরে ২১ ফেব্রুয়ারি ২০১১ সালে অপূর্বর সাথে প্রভার বিবাহবিচ্ছেদ হয়। প্রভা তার অভিনয় জীবনে সাময়িক বিরতি আনেন এবং ২০১১ সালের ১৯শে ডিসেম্বর বহুজাতিক কোম্পানি গ্রামীণফোনের কর্মকর্তা মাহমুদ শান্তকে বিয়ে করেন। প্রায় দুই বছর অভিনয় থেকে দূরে থাকার পর ২০১৩ সালের মার্চে রিজওয়ান খান রচিত ও কায়সার আহমেদ পরিচালিত খণ্ড নাটক ‘প্রণয়িনী’ তে অভিনয়ের মাধ্যমে আবার অভিনয়ে ফেরত আসেন।
রাফায়েল পেরেইরা দা সিলভা
রাফায়েল পেরেইরা দা সিলভা () (জন্ম ৯ জুলাই, ১৯৯০), যিনি রাফায়েল বা রাফায়েল দা সিলভা হিসেবেও পরিচিত, একজন ব্রাজিলীয় ফুটবল খেলোয়াড়। তিনি ম্যানচেস্টার ইউনাইটেডের হয়ে খেলেন। তিনি সাধারণত ডিফেন্ডার হিসেবে রাইট ব্যাক পজিশনে খেলে থাকেন তবে তিনি রাইট মিডফিল্ডার হিসেবেও খেলতে সক্ষম। রাফায়েল ফ্যাবিও দা সিলভার যমজ ভাই যিনি নিজেও ম্যানচেস্টার ইউনাইটেডের হয়ে খেলেন।
রাফায়েল ব্রাজিলের হয়ে দুইটি আন্তর্জাতিক ম্যাচ খেলেছেন যেখানে তার অভিষেক ঘটে ২০১২ সালের ২৬ মে ডেনমার্কের বিপক্ষে। তিনি ব্রাজিল অনূর্ধ্ব ১৭ দলের হয়েও খেলেছেন এবং ২০১২ গ্রীষ্মকালীন লন্ডন অলিম্পিকের রৌপ্য পদক জয়ী ব্রাজিল অনূর্ধ্ব ২৩ দলের সদস্য ছিলেন।
রাফায়েল রিও দে জেনিরোর সন্নিকটে অবস্থিত পেট্রপলিসে জন্মগ্রহণ করেন এবং ৫ বছর বয়স থেকে ফুটবল খেলা শুরু করেন। তিনি অপেশাদার দল বোয়া এস্পারেন্সাতে ফরওয়ার্ড হিসেবে খেলা শুরু করেন। তার ও তার ভাই ফাবিওর খেলায় মুগ্ধ হয়ে ফুটবল ক্লাব ফ্লুমিনিজের সদস্যরা তাদের নিজেদের ক্লাবে যোগদান করতে বলেন। তারা মাত্র ১১ বছর বয়সে ফ্লুমিনিজেতে যোগদান করেন।
ফ্লুমিনিজেতে যোগদান করার পর রাফায়েল ম্যানেজারের কথা অনুযায়ী একজন ফুল ব্যাক হিসেবে খেলা শুরু করেন। ফ্লুমিনিজে ২০০৫ সালে হং কং -এ অনুষ্ঠিত নাইকি প্রিমিয়ার কাপে অংশগ্রহণ করে যেখানে ডা সিলভা ভাইদের দুর্দান্ত খেলা ম্যানচেস্টার ইউনাইটেড স্কাউট লেস কারশোর দৃষ্টি আকর্ষণ করে। তিনি তারপর স্যার অ্যালেক্স ফারগুসনকে ফোন করে তাদের দলভুক্ত করার জন্যে অনুরোধ করেন। ম্যানচেস্টার ইউনাইটেড অতঃপর ২০০৫ সালে ফ্লুমিনিজেকে অনুরধ করে যাতে তারা যমজ ভাইদের ইংল্যান্ডে গিয়ে তাদের সাথে অনুশীলনের অনুমতি দেয়। কিছুদিন পরে আর্সেনালের একজন স্কাউট ফ্লুমিনিজের অনুমতি না নিয়েই দা সিলভা ভাইদের সাথে কথা বলে তাদের আর্সেনালের সাথে অনুশীলনের জন্যে অনুরোধ করেন। কিন্তু তাদের মা তাদের নিজের ক্লাবের প্রতি দায়িত্বশীল থাকার নির্দেশ দেন যেহেতু তারা মাত্র ১১ বছর বয়স থেকে ক্লাবটিতে আছেন। ফ্লুমিনিজে ম্যানচেস্টার ইউনাইটেডের সাথে ২০০৭ সালের ফেব্রুয়ারি মাসে তাদের দলবদলের ব্যাপারে একমত হন। অতঃপর তারা ম্যানচেস্টার ইউনাইটেডে ২০০৮ সালে যোগদান করেন ফ্লুমিনিজের প্রথম দলের হয়ে একটিও ম্যাচ না খেলেই।
রাফায়েল ও ফ্যাবিও ২০০৮ সালের জানুয়ারিতে ম্যানচেস্টারে আসেন কিন্তু ২০০৮ সালের জুলাই অব্দি ১৮ বছর পূর্ণ হওয়ার আগ পর্যন্ত তারা কোন ম্যাচ খেলতে পারেন নি। রাফায়েলের অভিষেক ঘটে ৪ আগস্ট পিটারবোরোর বিপক্ষে এক প্রীতি ম্যাচে যেই খেলায় ম্যানচেস্টার ইউনাইটেড ২-০ গোলে জয়ী হয়। এরপর তিনি ২০০৮-০৯ মৌসুমে ম্যান ইউএর প্রধান একাদশে নিবন্ধিত হন এবং তাকে ২১ নম্বর জার্সি দেয়া হয়। রাফায়েল এর প্রতিযোগিতামূলক অভিষেক ঘটে ২০০৮-০৯ মৌসুমের প্রিমিয়ার লিগের প্রথম খেলায় ১৭ই আগস্ট যেখানে তিনি ফ্রেজিয়ার ক্যাম্পবেলের পরিবর্তন হিসেবে নামেন। খেলাটি ১-১ গোলে ড্র হয়।
রাফায়েল প্রথম একাদশে খেলার সুযোগ পান ইংলিশ লিগ কাপের তৃতীয় রাউন্ডে মিডিলসবোরোর বিপক্ষে ২৩শে সেপ্টেম্বর, যেখানে ম্যান ইউ ৩-১ গোলে জয়ী হয়। ইউরোপিয়ান প্রতিযোগিতায় তার অভিষেক ঘটে অ্যালবোরগের বিপক্ষে ৩০শে সেপ্টেম্বর। প্রিমিয়ার লিগে প্রথম একাদশে তিনি সুযোগ পান ১৮ই অক্টোবর ওয়েস্ট ব্রমউইচ অ্যালবিওনের বিপক্ষে যেখানে ম্যান ইউ ৪-০ গোলে নিজেদের মাঠে জয়ী হয়। ৮ই নভেম্বর তিনি ক্লাবের হয়ে নিজের প্রথম গোল করেন আর্সেনালের বিপক্ষে যদিও গোলটি ২-১ এ পরাজয়ের ম্যাচে সান্ত্বনাসূচক ছিল। ১৯শে এপ্রিল, ২০০৯ এ ফ্যাবিও এবং তিনি এফ.এ. কাপের সেমি ফাইনালে এভারটনের বিপক্ষে প্রথমবারের মত একত্রে খেলতে নামেন, ম্যাচটি ম্যান ইউ ৪-২ গোলে পেনাল্টি শুটআউটে হেরে যায়।
কার্বি আংলং জেলা
কার্বি আংলং জেলা () (); (উচ্চারণ: ˈkɑ:bi æŋˈlɒŋ) হচ্ছে উত্তর-পূর্ব ভারতের আসাম রাজ্যের মধ্যাঞ্চলে অবস্থিত একটি জেলা। আসামের জেলাগুলোর ভেতরে এটি আয়তনে সবচেয়ে বড়। এজেলার পূর্বে গোলাঘাট জেলা, পশ্চিমে মরিগাঁও জেলা ও মেঘালয়, উত্তরে নগাঁও জেলা ও গোলাঘাট জেলার অংশবিশেষ এবং দক্ষিণে ডিমা হাছাও জেলা ও নাগাল্যান্ড। কাৰ্বি আংলং জেলার আয়তন ১০,৪৩৪ বৰ্গ কি.মি.।
মরিগাঁও জেলা
মরিগাঁও জেলা () (); (উচ্চারণ: mʌrɪˈgãʊ) হচ্ছে উত্তর-পূর্ব ভারতের আসাম রাজ্যের সাতাশটি জেলার ভিতরে একটি। এজেলার সদরদপ্তর হচ্ছে মরিগাঁও। অতীতে মরিগাঁও নগাঁও জেলার অন্তৰ্গত ছিল। ১৯৮৯ সনে এটিকে স্বকীয় জেলারূপে স্বীকৃতি দেয়া হয়।
মরিগাঁও জেলার মোট আয়তন হচ্ছে ১,৭০৪ বৰ্গ কিঃমিঃ ৷ জেলার উত্তর দিকে ব্রহ্মপুত্র নদ, পূর্বদিকে নগাঁও জেলা, দক্ষিণ দিকে কার্বি আংলং জেলা এবং পশ্চিম দিকে কামরূপ মহানগর জেলা।
শাকিব খান অভিনীত চলচ্চিত্রের তালিকা
শাকিব খান (জন্ম: ২৮ মার্চ, ১৯৭৯) একজন বাংলাদেশী জনপ্রিয় চলচ্চিত্র অভিনেতা। প্রকৃত নাম মাসুদ রানা হলেও তিনি "শাকিব খান' নামে সোহানুর রহমান সোহানের "অনন্ত ভালবাসা" চলচ্চিত্র দিয়ে চলচ্চিত্রাঙ্গনে আবির্ভূত হন। অভিনয়ের স্বীকৃতি হিসেবে তিনি তিনটি জাতীয় চলচ্চিত্র পুরস্কার, আটটি মেরিল-প্রথম আলো পুরস্কারসহ একাধিক পুরস্কার অর্জন করেন। নিচে তার অভিনীত চলচ্চিত্রসমূহের তালিকা দেওয়া হল।
বারুচ স্যামুয়েল ব্লুমবার্গ
বারুচ স্যামুয়েল ব্লুমবার্গ একজন মার্কিন চিকিৎসক। তিনি ১৯৭৬ সালে চিকিৎসাবিজ্ঞানে নোবেল পুরস্কার লাভ করেন।
ব্লুমবার্গ ১৯২৫ সালের ২৮ জুলাই নিউ ইয়র্কের ব্রুকলিনে জন্মগ্রহণ করেন। তিনি ফার রকঅ্যাওয়ে হাই স্কুল এ পড়াশোনা করেন। তিনি নিউ ইয়র্কের ইউনিয়ন কলেজ থেকে ১৯৪৬ সালে সম্মানসহ গ্র্যাজুয়েট হন। তিনি কলাম্বিয়া ইউনিভার্সিটি কলেজ অব ফিজিশিয়ান্স অ্যান্ড সার্জন্স থেকে ১৯৫১ সালে ডক্টর অব মেডিসিন ডিগ্রি অর্জন করেন। তিনি ১৯৫৭ সালে পিএইচডি ডিগ্রি অর্জন করেন। তিনি ১৯৬৪ সালে ফক্স চেজ ক্যান্সার সেন্টার এর সদস্য হন। তিনি ১৯৭৭ সালে পেন্সিলভেনিয়া বিশ্ববিদ্যালয় এ শিক্ষকতা শুরু করেন। তিনি ১৯৮৯ থেকে ১৯৯৪ সাল পর্যন্ত ব্যালিয়ল কলেজ, অক্সফোর্ড এর মাস্টার ছিলেন।
গেরহার্ড হার্জবার্গ
গেরহার্ড হাইনরিখ ফ্রেডরিখ অটো জুলিয়াস হার্জবার্গ একজন জার্মান-কানাডীয় পদার্থবিজ্ঞানী এবং ভৌত রসায়নবিজ্ঞানী। তিনি ১৯৭১ সালে রসায়নে নোবেল পুরস্কার লাভ করেন।
হার্জবার্গ ১৯০৪ সালের ২৫ ডিসেম্বর জার্মানির হামবুর্গে জন্মগ্রহণ করেন। তিনি ১৯৩৬ থেকে ১৯৪৫ সাল পর্যন্ত সাসকেচওয়ান বিশ্ববিদ্যালয় এ পদার্থবিজ্ঞানের অধ্যাপক হিসেবে কাজ করেন। তিনি ১৯৩৯ সালে রয়েল সোসাইটি অব কানাডার ফেলো হন। তিনি ১৯৪৫ থেকে ১৯৪৮ সাল পর্যন্ত শিকাগো বিশ্ববিদ্যালয় এর অধ্যাপক হিসেবে কর্মরত ছিলেন। তিনি ১৯৫১ সালে রয়েল সোসাইটির ফেলো হন। তিনি ১৯৬৬ থেকে ১৯৬৭ সাল পর্যন্ত রয়েল সোসাইটি অব কানাডার প্রেসিডেন্ট ছিলেন। ১৯৭১ সালে রয়েল মেডেল লাভ করেন। ১৯৭৩ থেলে ১৯৮০ সাল পর্যন্ত কার্লটন বিশ্ববিদ্যালয় এর চ্যান্সেলর হিসেবে দায়িত্ব পালন করেন।
কম্প্যানিয়ন অব দ্য অর্ডার অব কানাডা, ১৯৬৮
বক্সা জেলা
বাক্সা জেলা হচ্ছে উত্তর-পূর্ব ভারতের আসাম রাজ্যের সাতাশটি জেলার ভিতরে একটি। এজেলা বড়োলেণ্ড স্বায়ত্বশাসিত পরিষদ-এর অন্তৰ্ভুক্ত। ২০০৩ সনে এটিকে নতুন জেলারূপে ঘোষণা করা হয়। বাক্সা জেলার আয়তন প্ৰায় ২৪০০ বৰ্গকিলোমিটার।
২০০৩ সনের ফেব্রুয়ারিতে স্বাক্ষরিত বি টি সি চুক্তিমতে আসামের চারটি জেলা- কোকরাঝাড়, বাক্সা, চিরাং এবং ওডালগুড়িকে নিয়ে বড়োলেণ্ড স্বায়ত্বশাসিত অঞ্চল স্থাপিত হয়। বরপেটা, নলবাড়ি, কামরূপ এবং দরং জেলার অংশবিশেষ নিয়ে বাক্সা জেলার সৃষ্টি করা হয়েছে। ২০০৩ সনের অক্টোবরে এটিকে জেলা ঘোষণা করা হয় এবং ২০০৪ সনের ১ জুনের পর থেকে আনুষ্ঠানিকভাবে কাজকর্ম আরম্ভ হয়। বাক্সার প্ৰথম উপায়ুক্ত ছিল ড: আনোয়ারুদ্দিন চৌধুরী।
বাক্সা জেলটি আসামের উত্তর-পশ্চিম অংশে অবস্থিত। বাক্সা জিলার উত্তরে আছে ভূটান, দক্ষিণে আছে বরপেটা, নলবাড়ি এবং কামরূপ জেলা, এবং পশ্চিমে আছে চিরাং জেলা। জেলার আয়তন প্ৰায় ২৪০০ বৰ্গ কিলোমিটাৰ। সদর দপ্তর স্থান মুছলপুর আসামের রাজধানী দিসপুর থেকে প্ৰায় ১০৫ কিলোমিটার দূরে অবস্থিত।
বক্সা জেলায় বরো‚ রাভা‚ কোচ-রাজবংশী‚ আদিবাসী‚ নেপালী‚ মদাহী আদি প্রভৃতি জনগোষ্ঠী রয়েছে।
চিরাং জেলা
চিরাং জেলা () (উচ্চারণ: ˌʧɪˈrɑ:ŋ/ˌʧɪˈræŋ) হচ্ছে উত্তর-পূর্ব ভারতের আসাম রাজ্যের পশ্চিম প্রান্তে অবস্থিত বড়োল্যান্ড স্বায়ত্বশাসিত পরিষদ-এর অন্তর্ভুক্ত চারটি জেলার ভিতরে একটি। ২০০৪ সনে কোকড়াঝাড়, বঙাইগাঁও এবং বরপেটা জেলার অংশবিশেষ নিয়ে চিরাং জেলা গঠন করা হয়েছিল। এই জেলা ভারতীয় সংবিধান-এর ষষ্ঠ অনুচ্ছেদের অন্তর্গত। ব্রহ্মপুত্র নদ প্রবাহিত উপত্যকার সমভূমি নিয়ে এই জেলা গঠিত। গারো ভাষার শব্দ চি (অর্থঃ জল) এবং রাং (অর্থঃ সম্পত্তি), মিলে জেলার নাম চিরাং হয়েছে বলে ধরা হয়।
জেলাটির মোট ক্ষেত্রফল ১৪৬৮.৪২ বর্গ কি.মি.। কাজলগাঁও এই জেলার সদর। ২০১১ সালের লোকগণনা অনুসারে চিরাং জেলার মোট জনসংখ্যা ৪,৮১,৮১৮ জন। চিরাং জেলা অসমের দ্বিতীয়টি সর্বনিম্ন জনবসতির জেলা। ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান মানস রাষ্ট্রীয় উদ্যান-এর কিছু অংশ এই জেলাতে অবস্থিত।
চিরাং জেলার আনুষ্ঠানিক ভাবে গঠন হয় ২০০৪ সালের ৪ জুন তারিখে। ২০০৩ সালের ১০ ফেব্রুয়ারী তারিখে ভারতের কেন্দ্রীয় সরকার, অসম সরকার ও বড়ো লিবারেশন টাইগার্স (বি.এল.টি)র মধ্যে সম্পন্ন হওয়া ত্রিপাক্ষিক চুক্তি অনুসারে বড়ো অধ্যুযিত ৩০৮২ টি গ্রাম নিয়ে 'বড়োলেণ্ড ক্ষেত্রীয় পরিষদ (বিটিসি)' গঠন করার সিদ্ধান্ত নেওয়া হয়। এবং এই সমূহ গ্রামকে সংলগ্ন করে চারটি জেলা গঠন করার সিদ্ধান্ত নেওয়া হয়। এই সিদ্ধান্ত মর্মেই ৩০ অক্টোবর, ২০০৩ তারিখর নির্দেশ মর্মে ("নির্দেশ নং- GAG(B). 137/2002/Pt/117") ভারতের সংবিধানের ৩৩২ নং ছেদের ষষ্ঠ অনুচ্ছেদের অন্তর্গত হিসাবে 'চিরাং জেলা' গঠন করা হয়। ২০০৪ সালের ৪ জুন তারিখ থেকে জেলা হিসেবে চিরাঙের কাজ-কর্ম আরম্ভ করা হয়।
জেলা হিসেবে গঠিত হওয়ার আগে চিরাং জেলার ভূ-ভাগ কোকড়াঝাড়, বঙাইগাওঁ ও বরপেটা জেলার মধ্যে বিভাজিত হয়ে ছিল।
জেলাটিতে রাজ্যের দ্বিতীয় রাজহুবা খণ্ডের তেল শোধনাগার ও পেট্রোরাসায়নিক প্রকল্প BRPL অবস্থিত ।
চিরাং জেলা আসামের মধ্য-পশ্চিম অংশ ও ব্রহ্মপুত্রর উত্তর পারে অবস্থিত। বিস্তৃতি উত্তর অক্ষাংশ ২৬.২৮° -র থেকে ২৬.৫৪°, ও পূর্ব দ্রাঘিমাংশ ৮৯.৪২° -র থেকে ৯০.০৬°।
নিম্ন ব্রহ্মপুত্রের উত্তর উপত্যকায় অবস্থিত ও উত্তর সীমাত হিমালয় পাদদেশে আবৃত চিরাং জেলা মূলতঃ সমভূমি অঞ্চল। জেলাটির উত্তর অংশের উচ্চতা দক্ষিণের অংশের তুলনায় বেশি। জেলাটির ভূ-ভাগকে চারটি কৃষি-পারিবেশিক ভাগে ভাগ করা হয়েছেঃ
জেলাটির মধ্য দিয়ে বয়ে যাওয়া প্রধান উপনদী সমূহ হল: চম্পাবতী, আই ও মানাহ (মানস)। আগরং ও কাণামকরা উপ-উপনদী জেলাটির মধ্য দিয়ে বয়ে গেছে।
নদ-নদী: ভুটানের থেকে বয়ে আসা নদীগুলি হল- চম্পাবতী‚মানস‚আগর্ং‚কনামাকরা‚আই ইত্যাদি ।
আতলেতিকো মাদ্রিদ
ক্লুব আতলেতিকো দে মাদ্রিদ, সাধারণভাবে যা আতলেতিকো দে মাদ্রিদ এবং আতলেতিকো মাদ্রিদ, একটি মাদ্রিদ ভিত্তিক স্পেনীয় ফুটবল দল, যা লা লিগায় খেলে। আতলেতিকো মাদ্রিদ ১০বার লা লিগা এবং ৯বার কোপা দেল রে শিরোপা জিতেছে। ইউরোপীয় পর্যায়ে, ১৯৬২ সালে তারা উয়েফা কাপ উইনার্স কাপ, ১৯৭৫ সালে ইন্টারকন্টিনেন্টাল কাপ, ২০১০ ও ২০১২ সালে ইউরোপা লীগ এবং ২০১০ ও ২০১২ সালে উয়েফা সুপার কাপ শিরোপা জেতে। এছাড়া ১৯৭৪ সালে তারা ইউরোপীয় কাপে রানার-আপ হয়। তারা সর্বশেষ ২০১৩-১৪ মৌসুমে লা লিগায় চ্যাম্পিয়ন ও চ্যাম্পিয়ন্স লীগে রানারস-আপ হয়।
জন চার্লস পোলানি
জন চার্লস পোলানি একজন হাঙ্গেরিয়ান বংশোদ্ভূত রসায়নবিজ্ঞানী। তিনি রাসায়নিক গতিবিদ্যায় গবেষনার জন্য ১৯৮৬ সালে রসায়নে নোবেল পুরস্কার লাভ করেন।
পোলানি ম্যানচেস্টার বিশ্ববিদ্যালয় থেকে ১৯৪৯ সালে আন্দারগ্র্যাজুয়েট ডিগ্রি এবং ১৯৫২ সালে পিএইচডি ডিগ্রি অর্জন করেন। তিনি অন্টারিওর অটোয়াতে অবস্থিত ন্যাশনাল রিসার্চ কাউন্সিলে ১৯৫২ থেকে ১৯৫৪ সাল পর্যন্ত ডক্টরেটোত্তর গবেষণা করেন। তিনি ১৯৫৪ থেকে ১৯৫৬ সাল পর্যন্ত প্রিন্সটন বিশ্ববিদ্যালয়ে রিসার্চ অ্যাসোসিয়েট ছিলেন। তিনি ১৯৫৬ সালে টরন্টো বিশ্ববিদ্যালয় এ প্রভাষক হিসেবে যোগদান করেন। ১৯৫৭ সালে সহকারী অধ্যাপক, ১৯৬০ সালে সহযোগী অধ্যাপক এবং ১৯৬২ সালে পূর্ণ অধ্যাপক পদে উন্নীত হন।
গৌড়পাদ
গৌড়পাদ (খ্রিস্টীয় অষ্টম শতাব্দী) বা শ্রীগৌড়পাদাচার্য ছিলেন বৈদিক দর্শনের অদ্বৈত বেদান্ত শাখার প্রথম যুগের গুরুদের অন্যতম। প্রচলিত বিশ্বাস অনুসারে, তিনি ছিলেন আদি শঙ্করের পরমগুরু (গুরুর গুরু)। তিনি বৈদিক দর্শন শাখার অন্যতম প্রধান ব্যক্তিত্ব। অপর প্রচলিত বিশ্বাস অনুসারে, তিনি শ্রীগৌড়পাদাচার্য মঠের প্রতিষ্ঠাতা তথা "মাণ্ডুক্য কারিকা"-র সংকলক।
কথিত আছে, গৌড়পাদ ছিলেন আদি শঙ্করের গুরু গোবিন্দ ভাগবতপাদের গুরু। আদি শঙ্কর নিজেই এই তথ্যটি স্বীকার করেছেন এবং গৌড়পাদ যে তাঁর গুরুর গুরু ছিলেন, সেই ব্যাপারে নানা উদ্ধৃতির উল্লেখ করেছেন। আদি শঙ্কর অষ্টম শতাব্দীর ব্যক্তিত্ব হলে তাই অনুমিত হয় গৌড়পাদ খ্রিস্টীয় সপ্তম শতাব্দীর ব্যক্তিত্ব ছিলেন।
ভারতীয় ধর্ম ও দর্শনে, সকল জ্ঞানের উৎস ঈশ্বর এবং ঈশ্বরের থেকে বেদদ্রষ্টা ঋষিরা সেই দর্শন প্রাপ্ত হয়েছেন বলে উল্লেখ করা হয়েছে।
শাস্ত্র অনুসারে, অদ্বৈত গুরু-পরম্পরার উৎস পৌরাণিক যুগের "দৈব-পরম্পরা"। তারপর এই দর্শনে বেদজ্ঞ "ঋষি-পরম্পরা" শুরু হয় এবং শেষে "মানব-পরম্পরা" বা ঐতিহাসিক ব্যক্তিত্বদের গুরু পরম্পরায় উপনীত হয়:
শাস্ত্র অনুসারে, প্রত্যেক যুগের নিজস্ব গুরু আছেন:
শ্রীগোড়পাদাচার্য মঠ () বা কবলে মঠ () হল দক্ষিণ ভারতীয় সারস্বত ব্রাহ্মণদের সবচেয়ে পুরনো মঠ। এটি গোয়ার পোন্ডা পঞ্চায়েত সমিতির কবলে শহরে অবস্থিত।
৭৪০ খ্রিস্টাব্দ নাগাদ গৌড়পাদ এই মঠ স্থাপন করেন। কথিত আছে, গোমন্তক (গোয়া) অঞ্চলে বসবাসকালে গৌড়পাদ নিজে এই মঠ স্থাপন করেছিলেন। তবে অন্যান্য অদ্বৈত মঠের মতো হিন্দু সমাজের সামগ্রিক অংশে এই মঠের প্রভাব দেখা যায় না। এটির এক্তিয়ার শুধুমাত্র দাক্ষিণাত্য সারস্বত ব্রাহ্মণদের মধ্যেই সীমাবদ্ধ।
আব্বুকে মনে পড়ে
আব্বুকে মনে পড়ে বাংলাদেশি অন্যতম প্রথাবিরোধী লেখক হুমায়ুন আজাদ রচিত কিশোর উপন্যাস। ১৯৮৯ সালের জুনে (আষাঢ় ১৩৯৬ বঙ্গাব্দ) বাংলাদেশের আগামী প্রকাশনী ঢাকা থেকে এটি গ্রন্থাকারে প্রকাশিত হয়। এই উপন্যাসের মূল উপজীব্য বিষয় ১৯৭১ সালের বাংলাদেশের স্বাধীনতা যুদ্ধ।
২০০৩ সালে কিকুকো সুজুকি উপন্যাসটি জাপানি ভাষায় অনুবাদ করেন।
টার্বো কোড
টার্বো কোড ১৯৯৩ সালে প্রকাশিত (যদিও এর কাজ শেষ হয়েছিল ১৯৯১ সালে) নতুন কোডিং সিস্টেম যা শ্যনন ধারণ ক্ষমতার খুব কাছাকাছি তথ আদান-প্রদান করতে সক্ষম। ফ্রান্সের টেলিকম ব্রিটান ইউনিভার্সিটি'র একজন ইলেকট্রিশিয়ান ক্লদ বেরু এটি আবিস্কার করেন, যদিও এর তাত্ত্বিক প্রমানের জন্য তিনি অন্য দুজন ইঞ্জিনিয়ারদের সাহায্য নিয়েছিলেন।
বেসিক টার্বো কোড দুইটি ক্লাসিক কনভলুশনাল কোডার ( নিয়ে তৈরি করা হয়। কিন্তু এই দুটি কোডার সমান্তরালে থাকে। মেসেজ k (=k1,k2...kn) বিটগুলো প্রথম এনকোডার এর মধ্যে প্রবেশ করিয়ে r1(=r11,r12...r1n)প্যারিটি বিট তৈরি করা হয়। এরপর k বিটগুলো একটি ইন্টারলিভার দ্বারা সম্পূর্ণ নতুনভাবে বিন্যস্ত করে দ্বিতীয় একটি এনকোডারে প্রবেশ করানো হয় এবং দ্বিতীয় একটি প্যারিটি বিট সেট r2(=r21,r22...r2n) তৈরি করা হয়। টার্বো কোডের সাফল্য এই ভিন্নতার উপর নির্ভর করে। দুটি প্যারিটি বিট সেট যত ভিন্ন হবে, টার্বো কোডে ডিকোড করার সময় বিট এরর রেটের মান তত কম হবে। যেহেতু টার্বো কোডে সিস্টেমটিক, সেহেতু মেসেজ k বিটগুলোকেও সম্পূর্ণ আউটপুটের অংশ হতে হয়। টোটাল আউটপুট মেসেজ হচ্ছে k+r1+r2 (=k1,k2...kn,r11,r12...r1n,r21,r22...r2n)।
চিত্রে ছবির সাহায্যে বেসিক টার্বো কোড দেখান হোল। আরও বেশি কনভলুশনাল কোডার এবং ততধিক ইন্টারলিভার দ্বারা আরও জটিল টার্বো কোড তৈরি করা যায়।
উল্লেখ্য যে কনভলুশনাল কোডার গুলো রিকারসিভ এবং সিস্টেম্যাটিক কনভলুশনাল কোডার হতে হবে ।
উপদ্বীপ
উপদ্বীপ (সংস্কৃত: উপদ্বীপ: "উপ = প্রায়, কাছাকাছি, দ্বীপ = দ্বীপ, উপদ্বীপ = প্রায় দ্বীপ, কাছাকাছি দ্বীপ") বলতে এক প্রকার ভূ-খণ্ডকে বোঝায়, যেসব তিন দিক পানি দ্বারা বেষ্টিত কিন্তু অন্য এক পাশ মূল ভূখণ্ডের সাথে সংযুক্ত থাকে। চার দিক পানি দ্বারা ঘেরা থাকলে তাকে দ্বীপ বলে। পৃথিবীর অনেক ভাষায় যেমন; জার্মান, স্লাভাক, কেল্টীয়, চীনা, হিব্রু, কোরীয় ভাষাতে উপদ্বীপকে "অর্ধ-দ্বীপ" বলে অভিহিত করা হয়।
হ্যাপি নিউ ইয়ার (২০১৪-এর চলচ্চিত্র)
হ্যাপি নিউ ইয়ার () ফারাহ খান পরিচালিত ২০১৪ সালের বলিউড অ্যাকশন কমেডি-নাট্য চলচ্চিত্র। রেড চিলিস এন্টারটেনমেন্টের ব্যানারে গৌরী খান প্রযোজিত চলচ্চিত্রে অভিনয় করেছেন শাহরুখ খান, দীপিকা পাড়ুকোন, অভিষেক বচ্চন, বোমান ইরানি, ভিভান শাহ এবং তেলেগু-তামিল ছবির অভিনেতা সোনু সুদ। চলচ্চিত্রটি যশ রাজ ফিল্মস কর্তৃক বিশ্বব্যাপী বন্টন করা হয়।
এটি ফারাহ খানের সাথে শাহরুখ খানের তৃতীয় চলচ্চিত্র। পূর্বে ব্লকবাস্টার "ম্যায় হুঁ না" (২০০৪), "ওম শান্তি ওম" (২০০৭) চলচ্চিত্রে তারা একসাথে কাজ করেন। চলচ্চিত্র ট্যাগলাইন ইঙ্গিত করে যে কোন কিছু চুরি করা নিয়ে এটির গল্প গড়ে উঠেছে, অর্থাৎ এটি একটি হেইস্ট চলচ্চিত্র। চলচ্চিত্রটি ২০১৪ সালের ২৪ অক্টোবর, দীপাবলিতে, হিন্দি, তামিল এবং তেলুগু তিনটি ভিন্ন ভাষায় মুক্তি পায়।
২০০৫ সালে এই চলচ্চিত্রের কাজ শুরু হলেও ২০০৭ সালের "ওম শান্তি ওম" চলচ্চিত্রের কারণে এর কাজ বন্ধ রাখা হয়। ২০১০ সালের "তিস মার খান" চলচ্চিত্রের পর ফারাহ খান আবার এই চলচ্চিত্রের কাজ শুরু করেন। অবশেষে অক্টোবর, ২০১২ সালে এই চলচ্চিত্রের চিত্রনাট্য লেখা শেষ হয়। পরিচালক চেয়েছিলেন এই চলচ্চিত্রে খানের বিপরীতে কোন প্রতিষ্ঠিত নায়িকা অভিনয় করুক, যেমন সোনাক্ষী সিনহা, ঐশ্বর্য রাই বচ্চন, পরিণীতা চোপড়া এবং ক্যাটরিনা কাইফ। তবে শেষ পর্যন্ত দীপিকা পাড়ুকোনকেই বেছে নেয়া হয়। সেই "ওম শান্তি ওম" (২০০৭) ও "চেন্নাই এক্সপ্রেস" এর পর খানের সাথে তার তৃতীয় চলচ্চিত্রে অভিনয় করেন। নায়কের ভূমিকায় শাহরুখ খানই ছিলেন পরিচালকের প্রথম পছন্দ। নায়ক এই চলচ্চিত্রে একজন কন আর্টিস্ট এবং নায়িকা একজন মারাঠী নর্তক। এক পর্যায়ে জন আব্রাহামকে পার্শ্বীয় অভিনেতা হিসেবে ঠিক করা হয়েছিল কিন্তু সনু সিড তার স্থান নেয়। বোমান ঈরানীকে পরিচালক এক সাক্ষাৎকারে তার ভূমিকার ব্যাপারে নিশ্চিত করেন। আগস্ট, ২০১৩ সালে জ্যাকি শ্রুফকে এই চলচ্চিত্রের খলনায়ক হিসেবে ঠিক করা হয়। পরিচালকের ভাই সাজ্জাদ খান ও অভিনেত্রী মালাইকা আরোরা খান এতে বিশেষ আবির্ভাব হিসেবে থাকবেন। ভিভান শাহ একজন কম্পিউটার হ্যাকার চরিত্রে অভিনয় করবেন এবং ছবির প্রথম অর্ধেকাংশ সম্পর্কে বলবেন। পরিচালক-অভিনেতা প্রভু দেবারও এই চলচ্চিত্রে বিশেষ আবির্ভাব রয়েছে।
২রা জানুয়ারি, ২০১৪ সালে এই ছবির "ফার্স্ট লুক" মুক্তি পায়। সেই দিনই একটি অফিসিয়াল টুইটার অ্যাকাউন্ট খোলা হয় এবং বিভিন্ন হ্যাশট্যাগ চালু করা হয়।
১লা সেপ্টেম্বর থেকে আনুষ্ঠানিকভাবে এই চলচ্চিত্রের দৃশ্যধারণ শুরু হয়। ফারাহ খান টুইট করেন, "এবং উল্টোগণনা শুরু হল! হ্যাপি নিউ ইয়ার শ্যুটিং শুরু হবার ঠিক এক মাস আগে! সবচেয়ে ব্যস্ত, রোমাঞ্চকর, আবেগপ্রবণ এবং মজার সময়!" ("N the Countdown begins! Exactly 1 month before shoot starts for Happy New Year ! The most hectic, exhilirating, stressfully happy time!" দুবাইয়ে এই ছবির কাজ শুরু হয়। "অ্যারাবিয়ান বিজনেস" রিপোর্ট করে যে ছবির একটি বড় অংশ পাম আইল্যান্ডে ধারণ হবে, সমুদ্রতীরে তিনটি কৃত্রিম দ্বীপ।
বিশাল-শেখর এই চলচ্চিত্রের সংগীত পরিচালনা করবেন। বিখ্যাত গায়ক সুখবীর এতে একটি বিশেষ গান নির্মাণ করবেন। চলচ্চিত্রনির্মাতারা বলেন, এতে "ইন্ডিয়াওয়ালে" নামক একটি গান থাকবে।
সিডনি অল্টম্যান
সিডনি অল্টম্যান একজন কানাডীয়-মার্কিন আণবিক জীববিজ্ঞানী। তিনি ১৯৮৯ সালে রসায়নে নোবেল পুরস্কার লাভ করেন।
অল্টম্যান ১৯৩৯ সালের ৭ মে কুইবেকের মন্ট্রিলে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৬০ সালে পদার্থবিজ্ঞানে ব্যাচেলর্স ডিগ্রি অর্জন করেন। তিনি ইউনিভার্সিটি অব কলোরাডো অ্যাট বোল্ডার থেকে ১৯৬৭ সালে জীবপদার্থবিজ্ঞানে পিএইচডি ডিগ্রি অর্জন করেন। তিনি ১৯৭১ সালে ইয়েল বিশ্ববিদ্যালয় এর জীববিজ্ঞান বিভাগে সহকারী অধ্যাপক হিসেবে যোগদান করেন। ১৯৭৫ সালে সহযোগী অধ্যাপক এবং ১৯৮০ সালে পূর্ণ অধ্যাপক পদে উন্নীত হন। তিনি ১৯৮৩ থেকে ১৯৮৫ সাল পর্যন্ত এই বিভাগের চেয়ারম্যান এবং ১৯৮৫ থেকে ১৯৮৯ সাল পর্যন্ত ইয়েল কলেজের ডীন ছিলেন।
জন ওয়ারকাপ কর্নফোর্থ
জন ওয়ারকাপ কর্নফোর্থ একজন অস্ট্রেলীয়-ব্রিটিশ রসায়নবিজ্ঞানী। তিনি ১৯৭৫ সালে রসায়নে নোবেল পুরস্কার লাভ করেন।
কর্নফোর্থ ১৯১৭ সালের ৭ সেপ্তেম্বর সিডনিতে জন্মগ্রহণ করেন। তিনি সিডনি বিশ্ববিদ্যালয় এর স্কুল অব কেমিস্ট্রি থেকে ১৯৩৭ সালে জৈব রসায়নে সম্মানসহ প্রথম শ্রেণী এবং ইউনিভার্সিটি মেডেল অর্জন করেন।
বৈশাখ ১৪
বৈশাখ ১৪ বাংলা পঞ্জিকা অনুসারে বছরের ১৪ তম (অধিবর্ষে ১৩ তম) দিন ।
ফা-দাম-পা-সাংস-র্গ্যাস
ফা-দাম-পা-সাংস-র্গ্যাস () (মৃত্যু- ?১১১৭) একাদশ শতাব্দীর একজন প্রখ্যাত বৌদ্ধ পন্ডিত ছিলেন যিনি তিব্বতে ঝি-ব্যেদ সাধনা প্রচার করেন।
ফা-দাম-পা-সাংস-র্গ্যাস সম্ভবত একাদশ শতাব্দীতে চরসিংহ প্রদেশের কূপদ্বীপ অঞ্চলে জন্মগ্রহণ করেন। এই স্থানটি দক্ষিণপূর্ব ভারতের অন্ধ্র প্রদেশ রাজ্যের কোন এক বন্দর এলাকা বলে অনুমান করা হয়। দেব-থের-স্ঙ্গোন-পো গ্রন্থানুসারে তাঁর পিতার নাম বীর্যবর্মণ এবং মাতার নাম ছিল বরসহ। পনেরো বছর বয়সে তাঁর পিতার মৃত্যুর পর বিক্রমশীলা বিশ্ববিদ্যালয়ে ক্ষেমদেব তাঁকে কমলশীল নাম প্রদান করে দীক্ষা দেন। এই সময় তিনি সূত্র, ব্যাকরণ, তন্ত্র ও মহামুদ্রা সম্বন্ধে শিক্ষালাভ করেন।
ফা-দাম-পা-সাংস-র্গ্যাস তিন থেকে সাত বার তিব্বত ভ্রমণ করেন। তিব্বতীরা তাঁর কৃষ্ণবর্ণের শরীরের জন্য তাঁকে র্গ্যা-গার-নাগ-ছং () বা কৃষ্ণবর্ণের ভারতীয় বলে অভিহিত করতেন। দেব-থের-স্ঙ্গোন-পো গ্রন্থানুসারে, তৃতীয়বার তিব্বত ভ্রমণকালে গ্ত্সাং অঞ্চলে র্মাং-রা-সের-পো () এবং ক্যো-ব্সোদ-নাম্স-ব্লা-মা () নামক দুই বৌদ্ধ ভিক্ষুকে ছেদ সাধনা সম্বন্ধে শিক্ষাদান করেন। এই সময় তিনি গ্র্বা-পা-ম্ঙ্গোন-শেস () এবং ল্চে-দ্বাল-স্গার-পা () নামক দুই বৌদ্ধভিক্ষুকে ঝি-ব্যেদ () সম্বন্ধে শিক্ষাদান করেন। গ্ত্সাং অঞ্চলের দক্ষিণাংশে অবস্থিত দিংরি অঞ্চলে তিনি তাঁর জীবনের বহু সময় অতিবাহিত করেন। তিনি তাঁর ছাত্র ছাত্রীদের প্রতীক ভাষায় শিক্ষাদান করতেন। তিনি নারীদের বৌদ্ধ শিক্ষা দানের জন্যও বিখ্যাত ছিলেন। তাঁর বেশিরভাগ শিক্ষা কুন-দ্গা' নামক তাঁর সর্বাপেক্ষা পুরাতন শিষ্যের মাধ্যমে প্রচারিত হয়। কুন-দ্গা' তাঁর শিক্ষকের প্রতীক ও সাংকেতিক ভাষাকে উদ্ধার করেন ও তাঁর রচনাগুলিকে সম্পাদনা করেন। কিছু তিব্বতী ঐতিহাসিকের মতে, ফা-দাম-পা-সাংস-র্গ্যাস ছেদ সাধনা সম্বন্ধে মা-গ্চিগ-লাব-স্গ্রোন নামক বিখ্যাত তিব্বতী নারী সাধককে শিক্ষাদান করেন, যদিও এই তত্ত্ব সত্য কিনা সেই বিষয়ে সন্দেহ রয়েছে। যাই হোক না কেন, তিব্বতী বৌদ্ধধর্মে ঝি-ব্যেদ সাধনার প্রধান হিসেবে ফা-দাম-পা-সাংস-র্গ্যাস ও ছেদ সাধনার প্রতিষ্ঠাতা হিসেবে মা-গ্চিগ-লাব-স্গ্রোনের নাম অনেক কাল ধরেই জড়িয়ে রয়েছে। ফা-দাম-পা-সাংস-র্গ্যাসের সর্বাপেক্ষা উল্লেখযোগ্য রচনা হল দিং-রি-ব্র্গ্যা-র্ত্সা-মা () নামক গ্রন্থটি।
ব্রায়ান ক্রিস্টান্তে
ব্রায়ান ক্রিস্টান্তে একজন ইতালীয় ফুটবলার। পর্তুগীজ লীগে খেলেন বেনিফিকার হয়ে । পৈতৃক সূত্রে তিনি কানাডারও নাগরিক।
২০০৯ সালের মিলানের যুব একডেমিতে যোগ দেন। ৬ই ডিসেম্বর ২০১১ তে উয়েফা চ্যাম্পিয়নস লীগে ভিক্টোরিয়া প্লাজেনের বিরুদ্ধে ম্যাচে মিলানের মূল দলের হয়ে অভিষেক হয়। ১০ই নভেম্বর ২০১৩ তে শিয়েভো ভেরোনার বিরুদ্ধে ম্যাচে তার সিরিজ এ অভিষেক হয়। ২০১৪ সালের ৬ই জানুয়ারি মিলানের হয়ে সিরিজ এ-তে প্রথম গোল করেন আতালান্তার বিপক্ষে।